3. การประกอบธุรกิจของแต่ละสายผลิตภัณฑ์

การประกอบธุรกิจของบริษัทฯ สามารถแบ่งออกได้เป็น 2 กลุ่ม คือ ธุรกิจที่ดำเนินการเอง ได้แก่
ธุรกิจสถานีโทรทัศน์ ธุรกิจสถานีวิทยุกระจายเสียง ธุรกิจสื่อใหม่ และหน่วยงานที่ให้บริการด้านข่าว
และธุรกิจที่ร่วมดำเนินกิจการกับเอกชน ได้แก่ สถานีโทรทัศน์ไทยทีวีสีช่อง 3 อสมท
และกิจการโทรทัศน์ระบบบอกรับเป็นสมาชิก โดยมีรายได้เป็นค่าตอบแทนตามสัญญาร่วมดำเนินกิจการ

ธุรกิจที่ดำเนินการเอง

1. ธุรกิจสถานีโทรทัศน์

สถานีโทรทัศน์โมเดิร์นไนน์ เป็นธุรกิจหลักที่สำคัญของบริษัท ดำเนินงานด้านผลิตรายการ ออกอากาศ
และควบคุมการออกอากาศ โดยแพร่ภาพออกอากาศตลอด 24 ชั่วโมง
จากที่ทำการสำนักงานใหญ่ในกรุงเทพมหานคร ไปยังสถานีเครือข่ายในส่วนภูมิภาค 35 สถานี
บริการครอบคลุมพื้นที่ทั่วประเทศได้ประมาณร้อยละ 87.0
และมีประชากรในเขตบริการประมาณร้อยละ 88.5

ตั้งแต่เดือนพฤศจิกายน 2545 บริษัทฯ ได้ปรับผังรายการและสร้างบุคลิกของสถานีใหม่
ภายใต้แนวคิด “สถานีโทรทัศน์แห่งความทันสมัยหรือโมเดิร์นไนน์ทีวี (Modernine TV)”
โดยเน้นการนำเสนอรายการข่าวและรายการบันเทิงที่มีสาระ
พร้อมทั้งปรับเปลี่ยนรูปแบบการนำเสนอให้ทันสมัยด้วยการนำเทคโนโลยีใหม่ ๆ
มาประยุกต์ใช้กับการออกอากาศรายการในลักษณะ Integrated Media Program
และพัฒนาคุณภาพรายการโทรทัศน์อย่างต่อเนื่องภายใต้แนวคิดสังคมอุดมปัญญา หรือ Knowledge –
based Society โดยการปรับเปลี่ยนเป็นระยะ ๆ ดังนี้

ระยะที่ 1 โทรทัศน์แห่งความทันสมัย เมื่อวันที่ 6 พฤศจิกายน 2545

ระยะที่ 2 ที่สุดของที่สุด เมื่อวันที่ 1 เมษายน 2546

ระยะที่ 3 ความทันสมัยบนความแตกต่าง เมื่อวันที่ 1 กันยายน 2546 และ

เมื่อวันที่ 19 มกราคม 2547 เป็น สถานีหุ้น

ระยะที่ 4 ความบันเทิงบนสาระ เมื่อวันที่ 1 เมษายน 2547

ระยะที่ 5 สังคมอุดมปัญญา เมื่อวันที่ 1 ตุลาคม 2547

ระยะที่ 6 ความสุขสุดสัปดาห์ เมื่อวันที่ 1 มิถุนายน 2548

ระยะที่ 7 ยังคงเน้นการให้ความบันเทิงแก่ผู้ชมในลักษณะ Edutainment (Education +

Entertainment) เมื่อวันที่ 1 กุมภาพันธ์ 2549

ระยะที่ 8 ปรับรูปแบบ และรายการช่วง Non – Primetime ภายใต้แนวคิด

“โมเดิร์นไนน์พลัส คิดดี ทำดี ดูดี” เมื่อวันที่ 1 มกราคม 2550

ระยะที่ 9 ปรับรูปแบบรายการให้สร้างสรรค์ เพิ่มรายการบันเทิงเพื่อเข้าถึงกลุ่มเป้าหมายให้มากขึ้น
รวมทั้งตอกย้ำการเป็นสถานีข่าวคุณภาพ ภายใต้แนวคิด “โมเดิร์นไนน์ พลัส ข่าวเข้มแข็ง สนุก
สาระ สร้างสรรค์” เมื่อวันที่ 1 มกราคม 2551

ในปี 2552 บริษัทมุ่งเน้นพัฒนาคุณภาพรายการอย่างต่อเนื่อง เพื่อเพิ่มความทันสมัย ความเข้มแข็ง
สาระ และความบันเทิงให้มากขึ้น ภายใต้แนวคิด “ก้าวทันยุค สนุกมีสาระ ทั้งครอบครัว”
มีการปรับรายการในช่วงวันหยุดเสาร์ – อาทิตย์ ให้เป็นรายการบันเทิงที่ดูได้ทั้งครอบครัว
เพื่อให้วันเสาร์ และอาทิตย์ เป็นวันหยุดสุดสัปดาห์ที่ทั้งครอบครัวได้ใช้เวลาร่วมกัน

สำหรับปี 2553 บริษัทยังคงพัฒนาและปรับเปลี่ยนการนำเสนอรายการใหม่
ทั้งรูปแบบและเนื้อหาของรายการ บนพื้นฐาน “ความบันเทิงบนสาระ (Edutainment)”
เพื่อกระตุ้นความสนใจของผู้ชมในการรับชมรายการที่สนุก และมีสารประโยชน์มากขึ้น
โดยคงความเป็นช่องสังคมอุดมปัญญา พร้อมทั้งจัดกิจกรรมพิเศษต่าง ๆ
เพิ่มเติมเพื่อขยายฐานผู้ชมและลูกค้า เช่น การประกาศรางวัลไนน์เอ็นเตอร์เทนเม้นท์ อวอร์ด
2010 การจัดการแข่งขัน ABU Robot Contest 2010 การประกวดนางสาวไทยประจำปี 2553
การจัดงานถนนเทคโนโลยี เป็นต้น ซึ่งสามารถดำเนินการได้อย่างต่อเนื่อง
และสร้างรายได้พร้อมกับภาพลักษณ์ที่ดีขึ้นของ บมจ. อสมท

ในปี 2554 สถานีโทรทัศน์โมเดิร์นไนน์ ปรับเปลี่ยนผังรายการใหม่
โดยเพิ่มเวลาของการนำเสนอข่าว และรายการสาระบันเทิง ภายใต้แนวคิด “เก้าใหม่ไปด้วยกัน”
“New Nine Together” ตั้งเป้าหมายก้าวเดินไปพร้อมกับผู้ผลิตรายการ
เข้าถึงและเป็นส่วนหนึ่งในครอบครัวของผู้ชม ในส่วนของข่าวจะเน้นการรายงานสดจากพื้นที่
นำเสนอข่าวที่แตกต่าง น่าเชื่อถือ โดยมีการปรับช่วงเวลาข่าวใหม่ ข่าวภาคเที่ยง วันจันทร์ -ศุกร์
เริ่ม 11.45 - 13.00 น. ส่วนเสาร์-อาทิตย์ เวลา 11.30 – 12.00 น. ข่าวภาคค่ำ
วันจันทร์-ศุกร์ เริ่มช่วงที่ 1 ตั้งแต่ 18.00-19.00 น. และช่วงที่ 2 เวลา 20.00-20.15 น.
วันเสาร์-อาทิตย์ ข่าวค่ำ 1 ชั่วโมง เริ่ม 19.15 - 20.15 น.
นอกจากนี้ยังเพิ่มช่วงเวลาของเกาะข่าวเด่น 10 นาที ทุกวันจันทร์-ศุกร์ เวลา 17.00
น.รายการข่าว เพิ่มรายการคุยโขมงยามเช้า ทุกวันจันทร์-ศุกร์ เวลา 05.30-06.00 น.
รายการเช้าข่าวข้น เริ่ม 06.00-07.37 น. ส่วนรายการข่าวข้นคนข่าว เริ่มเวลา
21.50-22.45 น. นอกจากนี้ในช่วงปลายปี 2554 บมจ. อสมท และ MCOT GROUP คือ บมจ.
ทรูวิชั่นส์ และสถานีโทรทัศน์ไทยทีวีสีช่อง 3 ร่วมกับ กระทรวงอุตสาหกรรม กระทรวงศึกษาธิการ
ภาคเอกชน จัดโครงการฟื้นฟูประเทศไทย หลังเกิดอุทกภัยครั้งใหญ่ ตั้งแต่วันที่ 27 พฤศจิกายน
จนถึงสิ้นปี 2554 และมีการปรับผังรายการของสถานีโทรทัศน์ โมเดิร์นไนน์ ในวันเสาร์ เวลา
20.30 น. และวันอาทิตย์ เวลา 21.30 น. วันละ 1 ชั่วโมง เพื่อนำเสนอรายการวาไรตี้พิเศษ
เพื่อฟื้นฟูประเทศไทย

ในปี 2555 ยังคงตอกย้ำแนวคิดสังคมอุดมปัญญา
โดยในช่วงครึ่งปีหลังยังเป็นครั้งสำคัญที่ได้เห็นสาระบันเทิงคุณภาพ จาก 4 มิติ ได้แก่
รายการข่าวโฉมใหม่ ที่เพิ่มความเข้มด้วยเนื้อหา
วิเคราะห์อย่างเจาะลึกโดดเด่นด้วยเทคโนโลยีนำเสนอที่ทันสมัย ทีมข่าว Bird’s Eye News
ที่พร้อมเข้าถึงทุกเหตุการณ์ข่าวอย่างฉับไว

และทีมผู้ประกาศมากประสบการณ์ รายการประเภทวาไรตี้ เน้นความรู้แต่ดูสนุกยิ่งขึ้น อาทิ
รายการคัมภีร์วิถีรวย

รายการว๊าว แหวนแหวน รายการวันดีดีกับเจี๊ยบอ้อม และรายการเกมโชว์ยอดนิยมตลอดกาล
มาตามนัดรีเทิร์น ฯลฯ 5 บิ๊กโชว์ ที่พลิกโฉมรูปแบบรายการ 90 นาทีเต็ม ทุกวันจันทร์-ศุกร์
ในช่วงไพร์มไทม์ โดย 5 ผู้จัดรายใหญ่ของวงการ ได้แก่ รายการวีไอพี
โดยโพลีพลัสเอ็นเตอร์เทนเม้นท์ รายการคาหนังคาเขา โดยกันตนา กรุ๊ป รายการ Woman Voice
คนไหนหัวใจเลือก โดยทีวีธันเดอร์ รายการดาวท้าดวล โดยเวิร์คพอยท์ เอ็นเตอร์- เทนเม้นท์
และรายการพราว โดยเจเอสแอลโกลบอลมีเดีย ละครและรายการเรียลลิตี้ จากผู้จัดชั้นนำ อาทิ
หมวดโอภาสเดอะซีรีย์ ปี 2 ละครเรื่องสาวน้อย ละครเรื่องลูกพี่ลูกน้อง
และวงษ์คำเหลาคฤหาสน์เพี้ยน

ต้นปี 2556 ภายใต้แนวคิด Dynamic Infinity Inspire เน้นรายการของตนเองร้อยละ 50
โดยชูแนวคิด “สังคมสร้างสรรค์ด้วยปัญญา” เน้นคอนเทนท์ที่ให้ข่าวสาร สาระความรู้
และความบันเทิงที่สร้างสรรค์และสร้างแรงบันดาลใจให้กับผู้ชม (Infinity Inspire)
รายการใหม่ที่เข้ามาจะมีทั้งจากกลุ่มผู้จัดเดิมและผู้จัดรายการกลุ่มใหม่ๆ
ที่เข้ามานำเสนอรูปแบบรายการ และยังมีการผนึกความร่วมมือกับหน่วยงานพันธมิตร เช่น
หน่วยงานราชการ รัฐวิสาหกิจและเอกชน
เพื่อจัดกิจกรรมคาราวานบันเทิงในภูมิภาคของประเทศไทย
ซึ่งจะเป็นอีกช่องทางหนึ่งในการประชาสัมพันธ์กิจกรรมต่างๆ ของ อสมท
เพื่อให้เข้าถึงกลุ่มผู้ชมและผู้ฟังในทุกพื้นที่ รวมทั้งเป็นช่องทางแลกเปลี่ยนความคิดเห็นกับผู้ชม ผู้ฟัง
เพื่อนำกระแสตอบรับที่ได้มาพัฒนารูปแบบรายการและนำเสนอผ่านสื่อต่างๆ ของ อสมท
ต่อไปในอนาคต

1.1 ลักษณะผลิตภัณฑ์หรือบริการ

(1) เครือข่ายของสถานีโทรทัศน์โมเดิร์นไนน์

บริษัทฯ มีเครือข่ายสถานีโทรทัศน์ทั้งสิ้นรวม 36 สถานี ประกอบด้วย สถานีแม่ข่าย
ในกรุงเทพมหานคร จำนวน 1 สถานี และสถานีทวนสัญญาณโทรทัศน์ในส่วนภูมิภาค จำนวน 35
สถานี ดังนี้

+-------------------+---------------------------------------+---------+
| ภาค               | ที่ตั้งสถานี                               | ช่องอ    |
|                   |                                       | อกอากาศ |
+===================+=======================================+=========+
| ภาคกลางและตะวันออก | กรุงเทพมหานคร                          | ช่อง 9   |
+-------------------+---------------------------------------+---------+
| (6 สถานี)          | ตราด                                  | ช่อง 9   |
+-------------------+---------------------------------------+---------+
|                   | ระยอง                                 | ช่อง 10  |
+-------------------+---------------------------------------+---------+
|                   | สระแก้ว                                | ช่อง 10  |
+-------------------+---------------------------------------+---------+
|                   | ประจวบคีรีขันธ์                           | ช่อง 10  |
+-------------------+---------------------------------------+---------+
|                   | สิงห์บุรี                                 | ช่อง 53  |
+-------------------+---------------------------------------+---------+
| ภาคเหนือ (11 สถานี) | เชียงราย                               | ช่อง 4   |
+-------------------+---------------------------------------+---------+
|                   | นครสวรรค์                              | ช่อง 4   |
+-------------------+---------------------------------------+---------+
|                   | เพชรบูรณ์                               | ช่อง 5   |
+-------------------+---------------------------------------+---------+
|                   | เชียงใหม่                               | ช่อง 9   |
+-------------------+---------------------------------------+---------+
|                   | สุโขทัย                                 | ช่อง 9   |
+-------------------+---------------------------------------+---------+
|                   | น่าน                                   | ช่อง 9   |
+-------------------+---------------------------------------+---------+
|                   | ลำปาง                                 | ช่อง 10  |
|                   |                                       |         |
|                   | แพร่                                   | ช่อง 10  |
+-------------------+---------------------------------------+---------+
|                   | ตาก                                   | ช่อง 10  |
|                   |                                       |         |
|                   | อ.เมือง จ.แม่ฮ่องสอน                     | ช่อง 10  |
|                   |                                       |         |
|                   | อ.แม่สะเรียง จ.แม่ฮ่องสอน                 | ช่อง 10  |
+-------------------+---------------------------------------+---------+
| ภ                 | เลย                                   | ช่อง 6   |
| าคตะวันออกเฉียงเหนือ |                                       |         |
+-------------------+---------------------------------------+---------+
| (9 สถานี)          | อุบลราชธานี                             | ช่อง 8   |
+-------------------+---------------------------------------+---------+
|                   | มุกดาหาร                               | ช่อง 8   |
+-------------------+---------------------------------------+---------+
|                   | ขอนแก่น                                | ช่อง 9   |
+-------------------+---------------------------------------+---------+
|                   | สกลนคร                                | ช่อง 9   |
+-------------------+---------------------------------------+---------+
|                   | สุรินทร์                                 | ช่อง 9   |
+-------------------+---------------------------------------+---------+
|                   | นครราชสีมา                             | ช่อง 10  |
+-------------------+---------------------------------------+---------+
|                   | อุดรธานี                                | ช่อง 31  |
+-------------------+---------------------------------------+---------+
|                   | ร้อยเอ็ด                                | ช่อง 43  |
+-------------------+---------------------------------------+---------+
| ภาคใต้ (10 สถานี)   | สงขลา                                 | ช่อง 4   |
+-------------------+---------------------------------------+---------+
|                   | ยะลา                                  | ช่อง 5   |
+-------------------+---------------------------------------+---------+
|                   | ภูเก็ต                                  | ช่อง 9   |
+-------------------+---------------------------------------+---------+
|                   | นครศรีธรรมราช                          | ช่อง 9   |
+-------------------+---------------------------------------+---------+
|                   | ชุมพร                                  | ช่อง 9   |
+-------------------+---------------------------------------+---------+
|                   | ระนอง                                 | ช่อง 9   |
+-------------------+---------------------------------------+---------+
|                   | สตูล                                   | ช่อง 9   |
+-------------------+---------------------------------------+---------+
|                   | สุราษฎร์ธานี                             | ช่อง 10  |
+-------------------+---------------------------------------+---------+
|                   | ตรัง                                   | ช่อง 10  |
+-------------------+---------------------------------------+---------+
|                   | พังงา                                  | ช่อง 10  |
+-------------------+---------------------------------------+---------+

(2) โครงสร้างรายการของสถานีโทรทัศน์

สถานีโทรทัศน์
กำหนดผังรายการและรูปแบบการดำเนินการเกี่ยวกับรายการตามนโยบายของบริษัทในเรื่องของสัดส่วนและบุคลิกของรายการ
และจัดวางรายการให้ออกอากาศตามความเหมาะสมของผู้ชมในแต่ละช่วงเวลา

บริษัทมุ่งเน้นการนำเสนอรายการคุณภาพซึ่งสร้างสรรค์ขึ้นเพื่อผู้ชมแต่ละกลุ่มที่รับชมรายการของสถานีโทรทัศน์ในช่วงเวลาต่างๆ
กัน
และได้นำเสนอรายการใหม่ที่มีการเปลี่ยนแปลงทั้งในด้านรูปแบบและเนื้อหาของรายการบนพื้นฐานของ
“ความบันเทิงบนสาระ (Edutainment)”
และได้ให้ผู้ผลิตรายการมืออาชีพเข้ามาร่วมในการผลิตรายการ
นอกจากนี้บริษัทยังมีนโยบายที่จะเพิ่มสัดส่วนของรายการที่บริษัท
ผลิตเองหรือร่วมผลิตกับผู้ผลิตรายการมืออาชีพมากขึ้นและลดการให้ผู้ประกอบการเอกชนเช่าเวลาลง

ในปี 2555 บริษัทฯ ได้ปรับผังรายการ โดยมีสัดส่วนรายการดังนี้

  --------------------------------------------------- --- ----------------
  1. ประเภทข่าว                                            ร้อยละ 21.6

  2. ประเภทวิเคราะห์ข่าว                                     ร้อยละ 10.4

  3. ประเภทสาระความรู้                                      ร้อยละ 9.6

  4. ประเภทสาระบันเทิง                                      ร้อยละ 18.8

  5. ประเภทบันเทิง                                          ร้อยละ 27.9

  6. ประเภทกีฬา                                            ร้อยละ 7.3

  7. ประเภทสาธารณประโยชน์                                  ร้อยละ 4.4
  --------------------------------------------------- --- ----------------

1.2 ภาวะการแข่งขันภายในธุรกิจสื่อโทรทัศน์

ในปัจจุบันสถานีโทรทัศน์ทุกช่องได้มีการปรับผังรายการรวมถึงการเปลี่ยนแปลงรูปแบบใน
การนำเสนอรายการเพื่อเพิ่มความนิยม (Rating) ในตัวสถานีอย่างต่อเนื่อง ทั้งนี้
เนื่องจากความนิยมในตัวสถานีโทรทัศน์เป็นหนึ่งในปัจจัยสำคัญที่เจ้าของสินค้าและบริษัทโฆษณาจะใช้ในการพิจารณาตัดสินใจซื้อเวลาโฆษณา
ซึ่งถือเป็นแหล่งที่มาของรายได้หลักสำหรับสถานีโทรทัศน์ นอกจากนี้
ยังมีการสร้างพันธมิตรทางธุรกิจที่ชัดเจนในระหว่างสถานีโทรทัศน์และผู้ผลิตรายการรายใหญ่ต่างๆ
เพิ่มมากขึ้น
เพื่อช่วยเสริมสร้างศักยภาพและความน่าเชื่อถือของคุณภาพและเนื้อหารายการของสถานีโทรทัศน์นั้นๆ
ให้มีมากยิ่งขึ้น รวมตลอดถึงการเป็นเจ้าของลิขสิทธิ์ภาพ เสียง พิธีกร และนักแสดง
ซึ่งสามารถพิจารณาให้เป็นมูลค่าเพิ่มและทรัพย์สิน ทางปัญญาเชิงธุรกิจได้

สำหรับสภาวะการแข่งขันในธุรกิจการให้บริการข่าวทางโทรทัศน์
ซึ่งเป็นรายการหลักของบริษัทที่มีสำนักข่าวไทยเป็นผู้ผลิตรายการนั้น
จะเป็นไปในลักษณะของการแข่งขันกันในเชิงประเด็นเนื้อหาของข่าว และความรวดเร็ว ถูกต้อง
เชื่อถือได้ ในการนำเสนอ
โดยเฉพาะอย่างยิ่งการแข่งขันกันระหว่างผู้ประกอบการสถานีโทรทัศน์ที่ประสงค์จะใช้รายการด้านข่าวเป็นหนึ่งในจุดขายของสถานีโทรทัศน์ของตน
จากสภาวะการแข่งขันในธุรกิจบริการข่าวโทรทัศน์ดังกล่าว
จึงมีการปรับปรุงรูปแบบเพื่อแข่งขันในรายการข่าว ดังนี้

1) ปรับปรุงวิธีการนำเสนอ เป็นการเล่าข่าว (News Talks) มากกว่าการรายงานข่าวตามปกติ
(Current News) ซึ่งเป็นการปรับเปลี่ยนวิธีการนำเสนอให้สั้น กระชับ
สรุปความด้วยภาษาที่เข้าใจง่าย จึงเข้าถึงผู้ชมมากขึ้น
รวมถึงการนำเสนอข่าวเชิงลึกประเภทสารคดีข่าว หรือ สกู๊ปข่าว มากกว่าการนำเสนอข่าวกระแส

2) ปรับเวลาการนำเสนอข่าว ทดแทนรายการ Primetime ที่เคยเป็นละครหรือรายการวาไรตี้
ที่ไม่ได้รับความนิยม

3) เพิ่มเวลาการเสนอข่าว โดยใช้หลักการข้อ 1 และ 2 มาผสมผสานกัน
และปรับเวลาข่าวให้เพิ่มสีสันในช่วง Non- primetime มากขึ้น เช่น ช่วงเช้า และช่วงเที่ยงวัน

4) พัฒนาบุคลากรข่าว เช่น การจัดโครงการคัดสรรผู้ประกาศข่าว

1.3 กลยุทธ์ทางการตลาดของธุรกิจโทรทัศน์

  บริษัทได้ดำเนินกลยุทธ์การตลาดเชิงรุกสำหรับธุรกิจโทรทัศน์ในรูปแบบต่างๆ ดังนี้

-   การสร้างบุคลิกของสถานีที่ชัดเจน (Brand Positioning)

-   การอาศัยความแข็งแกร่งของพันธมิตรทางธุรกิจที่เป็นผู้ผลิตรายการและหาพันธมิตรที่มี
    ศักยภาพรายใหม่เพิ่มเติม เพื่อเพิ่มโอกาสทางธุรกิจใหม่ๆ (Business Partnership)

-   การกำหนดอัตราค่าโฆษณา และ ค่าเช่าเวลารายการ ที่เหมาะสม

-   การสร้างมูลค่าเพิ่ม (Value Added)ในการขายให้กับรายการในรูปแบบต่างๆ เพื่อสร้าง
    ความคุ้มค่าให้กับลูกค้า

-   การให้บริการทางการตลาดในลักษณะ การสื่อสารทางการตลาดเชิงบูรณาการ (Integrated
    Marketing Communications: IMC) สำหรับลูกค้าองค์กรเอกชน
    และหน่วยงานราชการต่างๆ

-   การแสวงหาโอกาสใหม่ๆ จากธุรกิจ Non Broadcast เช่น

    -   การต่อยอด Content เพื่อรองรับช่องทาง Digital Media Platform อาทิ
        Mobile Application , Web Application, Digital Magazine,
        บริการข่าวทางโทรศัพท์มือถือ เป็นต้น

    -   การเพิ่มบริการทางการตลาดของธุรกิจ ผ่านเทคโนโลยีใหม่ๆ

    -   การจัดกิจกรรมการตลาดเชิงรุก (Marketing Events)

    -   การเพิ่มโอกาสในการสร้างรายได้จากการบริหารจัดการศิลปินในสังกัด บมจ. อสมท

-   การสร้างระบบ CRM ที่ให้ความสำคัญกับการเลือกบริการที่เหมาะสมสำหรับลูกค้า แต่ละราย
    และเน้นการสื่อสารอย่างต่อเนื่องด้วยเทคโนโลยีสื่อสารที่ทันสมัย

-   กลยุทธ์สื่อสารการตลาด เพื่อเสริมความแข็งแกร่งให้ภาพลักษณ์ และ การประชาสัมพันธ์
    รายการต่างๆ ให้เข้าถึงกลุ่มเป้าหมาย และ เพิ่มโอกาสในการสร้างรายได้

-   การวิจัยพฤติกรรมและความพึงพอใจของผู้ชมและผู้ซื้อสื่อ ทั้งเชิงปริมาณและคุณภาพ
    อย่างต่อเนื่องเพื่อนำมาพัฒนารายการให้ตอบสนองความต้องการของผู้ชม และผู้ซื้อสื่อ
    ให้เกิดประสิทธิภาพอย่างสูงสุด

1.4 การจัดหาผลิตภัณฑ์หรือบริการของธุรกิจสถานีโทรทัศน์

รายการโทรทัศน์ที่บริษัทนำมาออกอากาศ สามารถแบ่งรูปแบบการผลิตรายการได้ 3 ประเภท
โดยมีสัดส่วนและรายละเอียดของรายการประเภทต่างๆ ดังนี้

(1) รายการที่บริษัทดำเนินการผลิตและจัดหาเอง โดยสถานีโทรทัศน์และสำนักข่าวไทย ร้อยละ
46.1 เช่น รายการโมเดิร์นไนน์การ์ตูน สโมสรสุขภาพ คุยโขมงบ่าย 3 โมง ฉลาดสุดสุด
มหัศจรรย์สัตว์โลก (ชุดสีสันสัตว์โลก) คัมภีร์วิถีรวย คลุกวงข่าว บ่ายนี้มีคำตอบ ไนน์เอ็นเตอร์เทน
แสงธรรมส่องทาง ภาษาไทยพาสนุก และ รายงานข่าวช่วงต่างๆ เป็นต้น
รวมถึงรายการที่จัดเวลาให้บริการสาธารณประโยชน์ เช่น
ถ่ายทอดสดและรายการจากโทรทัศน์รวมการเฉพาะกิจแห่งประเทศไทย รายการพิเศษต่าง ๆ
สปอตราชการและงานสาธารณประโยชน์ และอักษรวิ่ง เป็นต้น

(2) รายการที่ร่วมผลิตกับพันธมิตรของบริษัท ร้อยละ 34.72 มีรูปแบบธุรกิจในลักษณะ Time
Sharing

ตัวอย่างรายการประเภท Time Sharing

+------------------------------------+---------------------------------+
| รายการ                             | ผู้ผลิต                            |
+====================================+=================================+
| คุณพระช่วย ชิงช้าสวรรค์ ราชรถมาเกย      | บริษัท เวิร์คพ้อยท์ เอ็นเตอร์เทนเม้นท์    |
| พฤหัสอัศจรรย์                         | จำกัด                            |
|                                    |                                 |
| ละครวงษ์คำเหลา เดอะซีรี่ส์              |                                 |
+------------------------------------+---------------------------------+
| กบนอกกะลา คนค้นคน                   | บริษัท ทีวีบูรพา จำกัด                |
+------------------------------------+---------------------------------+
| ละครลูกพี่ลูกน้อง สาวน้อย                | บริษัท เอ็กแซ็กท์ จำกัด               |
+------------------------------------+---------------------------------+
| ละครนัดกับนัด บ้านนี้มีรัก                 | บริษัท ซีนเนริโอ จำกัด               |
+------------------------------------+---------------------------------+
| บอก 9 เล่าสิบ (สด)                   | บริษัท อินไซท์ อินโฟ จำกัด            |
+------------------------------------+---------------------------------+
| พราว                               | บริษัท เจเอสแอล โกบอลมีเดีย จำกัด    |
+------------------------------------+---------------------------------+
| ดาวกระจาย วีไอพี คู่เลิฟตะลอนทัวร์        | บริษัท โพลีพลัส เอ็นเตอร์เทนเม้นท์ จำกัด |
+------------------------------------+---------------------------------+
| คนไหนหัวใจเลือก                      | บริษัท ทีวี ธันเดอร์ จำกัด             |
+------------------------------------+---------------------------------+
| สนุกสุดขั้ว : ทีวีแชมเปี้ยนส์               | บริษัท เดย์ โพเอทส์ จำกัด            |
+------------------------------------+---------------------------------+
| วู้ดดี้ เกิดมาคุย เช้าดูวู้ดดี้                | บริษัท วูดดี้ เวิลด์ จำกัด              |
+------------------------------------+---------------------------------+
| 9/9 บอกเล่าข่าวดี                     | บริษัท เอ็น เอ มีเดีย กรุ๊ป จำกัด       |
+------------------------------------+---------------------------------+
| บางอ้อ                              | บริษัท ดี ดอคคิวเมนทารี่ จำกัด         |
+------------------------------------+---------------------------------+
| สีสัน 25 น.                          | บริษัท พาโนราม่า เวิลด์ไวด์ จำกัด      |
+------------------------------------+---------------------------------+
| สนุกสุดขั้ว : แชมป์เฉือนแชมป์             | บริษัท ไอเดีย กูร์เม่ จำกัด            |
+------------------------------------+---------------------------------+
| สนุกสุดขั้ว : เกมซ่าท้ากึ้น                | บริษัท โฟสซีน จำกัด                 |
+------------------------------------+---------------------------------+
| The Jinx ก๊วนป่วนซ่า                  | บริษัท ซี้ดเอ็มคอท จำกัด              |
+------------------------------------+---------------------------------+
| ห้องทดลองหมายเลข 9                  | บริษัท ทรีซิกตี้ไฟว์ จำกัด (มหาชน)      |
+------------------------------------+---------------------------------+
| Kids Chef…เชฟน้อยช่างคิด              | บริษัท ไทม์ บรอดคาสท์ จำกัด          |
+------------------------------------+---------------------------------+
| มาตามนัด รีเทิร์น                      | บริษัท ฟัน แอนด์ ฟอร์จูน จำกัด         |
+------------------------------------+---------------------------------+
| คาหนังคาเขา                         | บริษัท กันตนา กรุ๊ป จำกัด (มหาชน)     |
+------------------------------------+---------------------------------+
| สดยามเช้า กับไพศาล มังกรไชยา          | บริษัท ปราณประภา จำกัด             |
+------------------------------------+---------------------------------+

(3) รายการที่ผู้เช่าเวลาเป็นผู้ผลิต ร้อยละ 19.18 เช่น ซูเปอร์จิ๋ว 9 ทันเกมส์ สปอร์ตอิมแพ็ค
คนไทยหัวใจเกษตร นับหนึ่ง...ถึงฝัน รักษ์ถิ่นไทย พลพรรคนักปรุง เป็นต้น แต่เนื่องจากบริษัท
มีนโยบายผลิตรายการเองมากขึ้น รายการประเภทนี้จึงมีสัดส่วนลดลงจากปี 2554
ซึ่งมีสัดส่วนอยู่ที่ร้อยละ 19.9

2. ธุรกิจสถานีวิทยุกระจายเสียง

บมจ. อสมท ดำเนินกิจการวิทยุกระจายเสียงด้วยตนเองทั้งหมด ทั้งด้านการผลิต การตลาด และ
การบริหารจัดการ ออกอากาศรายการประเภทต่างๆ
ทั้งสาระความรู้และความบันเทิงที่หลากหลายรูปแบบ ตามกรอบแนวคิด “สังคมอุดมปัญญา” ภายใต้ชื่อ
MCOT Radio Network “เครือข่ายทันสมัย ก้าวใหม่อุดมปัญญา” เพื่อพัฒนาความรู้
และคุณภาพชีวิตของประชาชน รวมทั้งเพื่อสาธารณประโยชน์และมวลชนท้องถิ่น
โดยครอบคลุมและเน้นการเข้าถึงผู้ฟังทุกกลุ่มเป้าหมาย ทุกเพศ ทุกวัย
ภายใต้ภาพลักษณ์เป็นสถานีวิทยุแห่งความทันสมัย “Modern Radio”
ส่งกระจายเสียงทั้งในส่วนกลางและส่วนภูมิภาคด้วยระบบ เอฟ.เอ็ม และ เอ.เอ็ม จำนวน 62
สถานี โดยส่วนกลางออกอากาศจากกรุงเทพมหานคร จำนวน 9 สถานี ระบบ เอฟ.เอ็ม จำนวน 7
สถานี และระบบ เอ.เอ็ม. 2 สถานี ออกอากาศจากกรุงเทพมหานครตลอด 24 ชั่วโมง
สำหรับส่วนภูมิภาคส่งกระจายเสียงด้วยระบบ เอฟ.เอ็ม. 53 สถานี
บริการครอบคลุมพื้นที่ทั่วประเทศได้ประมาณร้อยละ 92.4
และมีประชากรในเขตบริการประมาณร้อยละ 93.8
ซึ่งนอกจากจะสามารถรับฟังรายการของสถานีวิทยุฯ อสมท แต่ละคลื่นผ่านทางคลื่นวิทยุฯ
โดยตรงแล้ว ยังมีช่องทางให้ผู้ฟังทั้งในและต่างประเทศ
สามารถรับฟังรายการของแต่ละคลื่นทั้งรายการสดและรายการที่น่าสนใจย้อนหลังผ่านทางอินเตอร์เน็ตได้ที่
www.mcot.net และผ่านทาง Smart Phone ที่ Application และมีการบูรณาการกับ Social
Network / YouTube / Face book เป็นต้น

บริษัทย่อย

เอฟ.เอ็ม. 97.5 เมกกะเฮิร์ต “SEED 97.5 FM” เมื่อวันที่ 18 พฤศจิกายน 2552 บมจ. อสมท
ได้ร่วมทุนกับ บริษัท ซี้ดเอ็มคอท จำกัด โดย บมจ. อสมท ถือหุ้นในสัดส่วนร้อยละ 49
เพื่อประกอบกิจการด้านบันเทิง ทุกประเภท เช่น ผลิตรายการวิทยุ รายการโทรทัศน์ ภาพยนตร์
เพลงและผลิตภัณฑ์ดิจิทัลอื่นๆ พัฒนาสินค้า และจำหน่ายสินค้าพรีเมี่ยม การจัดคอนเสิร์ต ละครเวที
และแฟชั่นโชว์

เอฟ.เอ็ม. 105.5 เมกกะเฮิร์ต “Easy FM” บมจ. อสมท ได้ร่วมกับ บริษัท
บางกอกเอ็นเตอร์เทนเม้นต์ จำกัด ให้เช่าเวลาจัดรายการและโฆษณาทางสถานีวิทยุฯ

2.1 ลักษณะผลิตภัณฑ์หรือบริการ

(1) เครือข่ายสถานีวิทยุกระจายเสียงของบริษัท

บริษัทมีเครือข่ายสถานีวิทยุทั้งสิ้นรวม 62 สถานี ประกอบด้วยสถานีวิทยุ อสมท ส่วนกลาง จำนวน 9
สถานี และสถานีวิทยุ อสมท ส่วนภูมิภาค จำนวน 53 สถานี รายละเอียดมีดังนี้

+---------------------------+--------------------+---------------------+
| ส่วนกลาง                   | เขตบริการ           | ระบบ / ความถี่        |
+---------------------------+--------------------+---------------------+
| กรุงเทพมหานคร จำนวน 9 สถานี | กรุงเทพมหานคร       | FM 95.0 MHz         |
|                           | และจังหวัดใกล้เคียง    |                     |
|                           |                    | FM 96.5 MHz         |
|                           |                    |                     |
|                           |                    | FM 97.5 MHz         |
|                           |                    |                     |
|                           |                    | FM 99.0 MHz         |
|                           |                    |                     |
|                           |                    | FM 100.5 MHz        |
|                           |                    |                     |
|                           |                    | FM 105.5 MHz        |
|                           |                    | (สัมปทาน)            |
|                           |                    |                     |
|                           |                    | FM 107.0 MHz        |
+---------------------------+--------------------+---------------------+
|                           | ค                  | AM 1143 KHz         |
|                           | รอบคลุมเกือบทั่วประเทศ |                     |
|                           |                    | AM 1494 KHz         |
+---------------------------+--------------------+---------------------+
| ส่วนภูมิภาค                  | เขตบริการ           | ระบบ / ความถี่        |
+---------------------------+--------------------+---------------------+
| ภาคกลางและภาคตะวันออก      | จังหวัดกาญจนบุรี       | FM 107.25 MHz       |
|                           |                    |                     |
| จำนวน 8 สถานี 1 ศูนย์        | จังหวัดประจวบคีรีขันธ์   | FM 106.75 MHz       |
|                           |                    |                     |
| 1. ศูนย์บริหารวิทยุฯ           | จังหวัดสิงห์บุรี         | FM 105.3 MHz        |
| ภาคกลางและ ภาคตะวันออก     |                    |                     |
|                           | จังหวัดอุทัยธานี        | FM 101.75 MHz       |
|                           |                    |                     |
|                           | จังหวัดจันทบุรี         | FM 95.25 MHz        |
|                           |                    |                     |
|                           | จังหวัดชลบุรี          | FM 107.75 MHz       |
|                           |                    |                     |
|                           | จังหวัดตราด          | FM 107.25 MHz       |
|                           |                    |                     |
|                           | จังหวัดระยอง         | FM 96.75 MHz        |
+---------------------------+--------------------+---------------------+
| ภาคเหนือ จำนวน 14 สถานี 2   | จังหวัดเชียงใหม่       | FM 100.75 MHz       |
| ศูนย์                       |                    |                     |
|                           | จังหวัดเชียงราย       | FM 101.25 MHz       |
| 1. ศูนย์บริหารวิทยุฯ           |                    |                     |
| ภาคเหนือตอนบน 8 สถานี       | จังหวัดพะเยา         | FM 97.25 MHz        |
|                           |                    |                     |
|                           | จังหวัดแม่ฮ่องสอน      | FM 99.5 MHz         |
|                           |                    |                     |
|                           | จังหวัดลำปาง         | FM 99.0 MHz         |
|                           |                    |                     |
|                           | จังหวัดแพร่           | FM 93.0 MHz         |
|                           |                    |                     |
|                           | จังหวัดลำพูน          | FM 96.5 MHz         |
|                           |                    |                     |
|                           | จังหวัดน่าน           | FM 92.0 MHz         |
+---------------------------+--------------------+---------------------+

+---------------------------+--------------------+---------------------+
| ส่วนภูมิภาค                  | เขตบริการ           | ระบบ / ความถี่        |
+===========================+====================+=====================+
| 2. ศูนย์บริหารวิทยุฯ           | จังหวัดกำแพงเพชร     | FM 92.75 MHz        |
| ภาคเหนือตอนล่าง 6 สถานี      |                    |                     |
|                           | จังหวัดตาก           | FM 97.25 MHz        |
|                           |                    |                     |
|                           | จังหวัดพิจิตร          | FM 107.75 MHz       |
|                           |                    |                     |
|                           | จังหวัดพิษณุโลก        | FM 106.25 MHz       |
|                           |                    |                     |
|                           | จังหวัดสุโขทัย         | FM 99.25 MHz        |
|                           |                    |                     |
|                           | จังหวัดอุตรดิตถ์        | FM 98.5 MHz         |
+---------------------------+--------------------+---------------------+
| ภาคตะวันออกเฉียงเหนือ จำนวน  | จังหวัดขอนแก่น        | FM 90.75 MHz        |
| 16 สถานี 2 ศูนย์             |                    |                     |
|                           | จังหวัดอุดรธานี        | FM 91.5 MHz         |
| 1. ศูนย์บริหารวิทยุฯ           |                    |                     |
|                           | จังหวัดเลย           | FM 100.0 MHz        |
| ภาคตะวันออกเฉียงเหนือ ตอนบน  |                    |                     |
| 9 สถานี                    | จังหวัดหนองคาย       | FM 102.5 MHz        |
|                           |                    |                     |
|                           | จังหวัดมหาสารคาม     | FM 100.5 MHz        |
|                           |                    |                     |
|                           | จังหวัดกาฬสินธุ์        | FM 92.0 MHz         |
|                           |                    |                     |
|                           | จังหวัดร้อยเอ็ด        | FM 101.0 MHz        |
|                           |                    |                     |
|                           | จังหวัดสกลนคร        | FM 107.0 MHz        |
|                           |                    |                     |
|                           | จังหวัดนครพนม        | FM 93.5 MHz         |
+---------------------------+--------------------+---------------------+
| 2. ศูนย์บริหารวิทยุฯ           | จังหวัดนครราชสีมา     | FM 95.75 MHz        |
|                           |                    |                     |
| ภาคตะวันออกเฉียงเหนือ ตอนล่าง | จังหวัดอุบลราชธานี     | FM 107.0 MHz        |
| 7 สถานี                    |                    |                     |
|                           | จังหวัดชัยภูมิ          | FM 102.0 MHz        |
|                           |                    |                     |
|                           | จังหวัดบุรีรัมย์         | FM 92.0 MHz         |
|                           |                    |                     |
|                           | จังหวัดยโสธร         | FM 95.25 MHz        |
|                           |                    |                     |
|                           | จังหวัดศรีสะเกษ       | FM 95.0 MHz         |
|                           |                    |                     |
|                           | จังหวัดสุรินทร์         | FM 99.75 MHz        |
+---------------------------+--------------------+---------------------+
| ภาคใต้ จำนวน 15 สถานี 2 ศูนย์ | จังหวัดสุราษฎร์ธานี     | FM 102.0 MHz        |
|                           |                    |                     |
| 1. ศูนย์บริหารวิทยุฯ ภาคใต้     | จังหวัดชุมพร          | FM 90.75 MHz        |
| ตอนบน 7 สถานี              |                    |                     |
|                           | อำเภอหลังสวน        | FM 104.75 MHz       |
|                           | จังหวัดชุมพร          |                     |
|                           |                    | FM 100.5 MHz        |
|                           | จังหวัดระนอง         |                     |
|                           |                    | FM 91.75 MHz        |
|                           | จังหวัดพังงา          |                     |
|                           |                    | FM 105.0 MHz        |
|                           | จังหวัดกระบี่          |                     |
|                           |                    | FM 101.5 MHz        |
|                           | จังหวัดภูเก็ต          |                     |
+---------------------------+--------------------+---------------------+
| 2. ศูนย์บริหารวิทยุฯ ภาคใต้     | จังหวัดพัทลุง          | FM 95.75 MHz        |
| ตอนล่าง 8 สถานี             |                    |                     |
|                           | จังหวัดนครศรีธรรมราช  | FM 104.5 MHz        |
|                           |                    |                     |
|                           | จังหวัดตรัง           | FM 106.25 MHz       |
|                           |                    |                     |
|                           | จังหวัดสงขลา         | FM 96.5 MHz         |
|                           |                    |                     |
|                           | จังหวัดสตูล           | FM 93.25 MHz        |
|                           |                    |                     |
|                           | จังหวัดปัตตานี         | FM 91.0 MHz         |
|                           |                    |                     |
|                           | จังหวัดยะลา          | FM 102.5 MHz        |
|                           |                    |                     |
|                           | จังหวัดนราธิวาส       | FM 96.0 MHz         |
+---------------------------+--------------------+---------------------+

(2) โครงสร้างรายการของธุรกิจสถานีวิทยุ

ก. สถานีวิทยุ อสมท ส่วนกลาง

บริษัทฯ ผลิตรายการและนำเสนอรายการของคลื่นวิทยุระบบ เอฟ.เอ็ม. ส่วนกลาง ทั้ง 6 คลื่น
ด้วยการผลิตรายการในรูปแบบที่ทันสมัย ทันเหตุการณ์
นำเสนอเนื้อหารายการที่มีสาระความรู้ที่หลากหลาย และเพลงฮิตที่ผู้ฟังชื่นชอบทุกแนว
จากผู้ดำเนินรายการที่เป็นสุดยอดนักคิดจากทุกวงการ และนักจัดรายการรุ่นใหม่และมีชื่อเสียง
สอดคล้อง ครอบคลุม และเน้นกลุ่มผู้ฟังเฉพาะทุกกลุ่มเป้าหมาย ทุกเพศ ทุกวัย
มีพื้นที่ให้บริการทั่วทั้งกรุงเทพมหานครและปริมณฑล โดยสถานีวิทยุ เอฟ.เอ็ม. และ เอ.เอ็ม.
ส่วนกลาง มีการกำหนด Position ของแต่ละคลื่นอย่างชัดเจน
และจัดรูปแบบการผลิตและนำเสนอรายการต่าง ๆ (Format Station) ตาม Position
ของแต่ละคลื่น ดังนี้

- เอฟ.เอ็ม. 95 เมกกะเฮิร์ต “มหานครแฟมิลี่ ลูกทุ่งมหานคร” สถานีเพลงลูกทุ่ง
เพื่อสังคมอุดมปัญญา สถานีเพลงลูกทุ่งที่นำเสนอเพลงลูกทุ่งสุดฮิตเพื่อชีวิตมีระดับ
ให้สาระประโยชน์ความรู้ ต่าง ๆ แก่กลุ่มเป้าหมาย และครองความนิยมอันดับ 1 ทุกกลุ่มเป้าหมาย
ทุกเพศทุกวัย ถ่ายทอดโดยนักจัดรายการรุ่นใหม่ นักจัดรายการที่มีชื่อเสียงเป็นที่ยอมรับแก่บุคคลทั่วไป
ทันสมัย มีสาระความรู้ใกล้ตัว อบอุ่น และใกล้ชิดผู้ฟัง ซึ่งนอกจากจะออกอากาศในเขตกรุงเทพฯ
และปริมณฑลแล้ว ยังออกอากาศด้วยระบบเครือข่ายผ่านดาวเทียมไปยังสถานีวิทยุเครือข่ายของ
บมจ. อสมท ทั่วประเทศ
และจากการพัฒนาการดำเนินงานของสถานีทั้งในรูปแบบการนำเสนอรายการ
และการจัดกิจกรรมเพื่อสร้างกระแสความนิยมและรักษาฐานผู้ฟังอย่างต่อเนื่อง
เป็นผลให้สถานียังคงได้รับความนิยมอยู่ในอันดับ 1 ของสถานีวิทยุฯ
กลุ่มผู้ฟังเป้าหมายเดียวกันอย่างต่อเนื่อง

- เอฟ.เอ็ม. 96.5 เมกกะเฮิร์ต “คลื่นความคิด” นำเสนอรายการที่มีเนื้อหารายการ ที่ครบถ้วน
ทั้งด้านข่าวสาร สถานการณ์การเมือง และสภาพเศรษฐกิจ ออกอากาศตลอด 24 ชั่วโมง โดย
ผู้ดำเนินรายการสุดยอด นักคิดจากทุกวงการ ทั้งวิเคราะห์ข่าว เศรษฐกิจ การเมือง สังคม
และสุขภาพ อีกทั้งยังมีผู้ดำเนินรายการร่วม วิทยากร และศิลปินชั้นนำ
ซึ่งเป็นที่รู้จักทั้งในประเทศและต่างประเทศ รวมประมาณเกือบ 100 คน
สถานีได้รับความนิยมโดยเฉลี่ยอยู่ในอันดับ 1-3 ของสถานีวิทยุฯ กลุ่มผู้ฟังเป้าหมายเดียวกัน ตลอด
8 ปี

- เอฟ.เอ็ม. 97.5 เมกกะเฮิร์ต “SEED 97.5 FM” “เมล็ดพันธุ์ใหม่ของคนวัยมันส์”
รายการวิทยุของคนรุ่นใหม่ นำเสนอเพลงฮิตที่กำลังอยู่ในกระแสและได้รับความนิยม
เน้นความเป็นกลางที่เปิดเพลงทุกค่าย พร้อมแทรกด้วยเพลงอินดี้ และเพลงสากลที่น่าสนใจ โดย
บมจ. อสมท ได้เปิดโอกาสให้ “SEED 97.5 FM” จัดตั้งเป็นบริษัทในเครือ บมจ. อสมท
เพื่อให้เกิดความคล่องตัวและเพิ่มประสิทธิภาพในการบริหารจัดการ
รวมทั้งสร้างการเติบโตในการดำเนินธุรกิจ ตั้งแต่เดือนตุลาคม 2552 เป็นต้นมา

- เอฟ.เอ็ม. 99.0 เมกกะเฮิร์ต “Active Radio” คลื่นเมืองไทยแข็งแรง
คลื่นวิทยุที่นำเสนอเรื่องกีฬา ท่องเที่ยว สุขภาพ และกิจกรรมนันทนาการ
ภายใต้ความคิดที่ต้องการให้คนไทยมีสุขภาพแข็งแรง ทั้งกายและใจ
รวมทั้งมีความสุขกับกิจกรรมนันทนาการต่างๆ ด้วยเอกลักษณ์เฉพาะตัวในการนำเสนอ
ซึ่งได้ทั้งสาระและความบันเทิง เป็นคลื่นที่ฟังได้ทุกเพศทุกวัย ได้ทั้งสาระ สนุกสนาน
ฟังกีฬาด้วยความมันส์ สุขภาพแข็งแรง สุขภาพจิตดี ท่องเที่ยวอย่างมีสไตล์

- เอฟ.เอ็ม. 100.5 เมกกะเฮิร์ต “คลื่นข่าว News Network”
สุดยอดของสถานีข่าววิทยุของเมืองไทย ที่เต็มเปี่ยมไปด้วยข่าวเข้มข้นแหลมคม
นำเสนอข่าวทั้งทั่วไปและเชิงลึก โดยทีมงานของสำนักข่าวไทย และทีมข่าวของสถานี
รวมทั้งยังเป็นสถานีแม่ข่ายเสนอข่าวทุกต้นชั่วโมง ไปยังสถานีวิทยุฯ เครือข่ายทั่วประเทศ
และจากการพัฒนาการดำเนินงานของสถานีอย่างต่อเนื่อง เป็นผลให้ในปี 2553 - 2555
สถานีได้รับความนิยมอยู่ในอันดับ 1 ใน 2 ของสถานีวิทยุฯ กลุ่มผู้ฟังเป้าหมายเดียวกัน

- เอฟ.เอ็ม. 107 เมกกะเฮิร์ต “MET 107” คลื่นเพลงสากลสำหรับคนทันสมัย ที่นำเสนอเพลงฮิต
เพลงใหม่ พร้อมเกาะติดเรื่องราวไลฟ์สไตล์ อินเทรนด์ ภายใต้สโลแกน “For Life and
Music” โดยนำเสนอทั้งภาษาไทยและภาษาอังกฤษ
รวมถึงเนื้อหาสาระด้านข่าวจากสำนักข่าวระดับโลกหลายแห่ง อาทิ BBC, VOA, Radio
Australia และ OANA เป็นผลให้ในปี 2554 - 2555 สถานีได้รับความนิยมอยู่ในอันดับ 1 ใน 2
ของสถานีวิทยุฯ กลุ่มผู้ฟังเป้าหมายเดียวกัน

- เอ.เอ็ม. 1143 “คลื่นเพื่อนร่วมทาง” สถานีวิทยุฯ ที่นำเสนอสาระ ความรู้
ข่าวสารทันเหตุการณ์ และข้อมูลที่เป็นประโยชน์ให้กับผู้ฟัง ตั้งแต่วันจันทร์ – อาทิตย์
นอกจากนั้นยังสอดแทรกสาระความรู้ และแนวคิด หลักปรัชญาเศรษฐกิจพอเพียง
และข้อมูลด้านคุณธรรม จริยธรรม เพื่อนำไปเป็นข้อคิด และเป็นแนวทางปฏิบัติในชีวิตประจำวัน

- เอ.เอ็ม. 1494 “คลื่นความรู้คู่คุณธรรม” สถานีวิทยุฯ
ที่นำเสนอรายการที่มีเนื้อหากระตุ้นให้เกิดความรู้ ความคิด ในทุกมิติของสังคม
เพื่อสร้างสังคมแห่งความคิด นำไปสู่สังคมอุดมปัญญา สังคมเศรษฐกิจพอเพียง
ควบคู่ไปกับสาระธรรมเพื่อชีวิต เสริมสร้างเอกลักษณ์ของชาติ และรับผิดชอบต่อสังคม

นอกจากนี้ ยังดำเนินการออกอากาศครอบคลุมพื้นที่ทั่วประเทศ (NATIONWIDE) โดยมีสถานี
เอฟ.เอ็ม. ในกรุงเทพฯ 3 ความถี่ เป็นแม่ข่ายออกอากาศรายการไปยังเครือข่ายในส่วนภูมิภาคทั้ง
53 สถานี ในช่วงเวลาต่าง ๆ ดังนี้

- เอฟ.เอ็ม. 95 เมกกะเฮิร์ต “ลูกทุ่งมหานคร” ช่วงเวลา 00.00 – 07.00 น.
(ลูกทุ่งมหานคร ซูปเปอร์สเตชั่น)

- เอฟ.เอ็ม. 97.5 เมกกะเฮิร์ต “SEED 97.5 FM” ช่วงเวลา 20.00 – 24.00 น.

- เอฟ.เอ็ม. 100.5 เมกกะเฮิร์ต “คลื่นข่าว News Network” ช่วงเวลา (07.30 – 08.00
น. ก้าวทันข่าว) (12.00 – 12.30 น. เที่ยงวันทันข่าว) (12.30 – 13.00 น. เสียงคนไทย)
(18.00 – 18.45 น. สรุปข่าวรอบวัน) ข่าวต้นชั่วโมงทุกวัน ๆ ละ 13 ช่วง ๆ ละ 5 นาที
และข่าวกลางชั่วโมง ทุกวัน ๆ ละ 8 – 11 ช่วง ๆ ละ 5 นาที

ข. สถานีวิทยุ อสมท ส่วนภูมิภาค

บริษัทฯ ได้ผลิตรายการของสถานีวิทยุภูมิภาค เป็นสถานีท้องถิ่นในแต่ละจังหวัด
โดยการผลิตและเสนอรายการที่มุ่งเน้นการเป็นสถานีวิทยุเพื่อสาธารณประโยชน์และมวลชนท้องถิ่น
สอดแทรกด้วยสาระความรู้ ไปพร้อมๆ กับการให้ความบันเทิง (Edutainment)
และเปิดโอกาสให้ประชาชนได้มีส่วนร่วมในรายการ โดยแบ่งประเภทรายการที่ออกอากาศได้เป็น 3
ลักษณะ ดังนี้

- รายการที่ออกอากาศเพื่อประโยชน์ระดับท้องถิ่น (Local Program) เช่น รายการ “อสมท
เพื่อชุมชน” และรายการ “เสียงคนไทย”
ซึ่งเป็นรายการที่เปิดโอกาสให้ผู้ฟังได้มีส่วนร่วมแสดงความคิดเห็น และร้องเรียนปัญหาต่างๆ
ในท้องถิ่นได้

- รายการที่ออกอากาศเพื่อประโยชน์ระดับชาติ (National Network Program)
คือรายการที่ถ่ายทอดข่าวจากสถานีวิทยุกระจายเสียงแห่งประเทศไทยทุกวัน ในช่วงเวลา 07.00 –
07.30 น. และ 19.00 – 19.30 น. รวมทั้งถ่ายทอดรายการข่าวของสำนักข่าวไทย โดยใช้คลื่น
เอฟ.เอ็ม. 100.5 เมกกะเฮิร์ต เป็นแม่ข่ายออกอากาศไปยังสถานีวิทยุฯ ภูมิภาคของ อสมท
ทุกสถานีทั่วประเทศทุกช่วงต้นชั่วโมง และกลางชั่วโมง

- รายการที่ออกอากาศในลักษณะ “ซูเปอร์สเตชั่น” (Super Station)
ซึ่งเป็นโครงการผลิตรายการวิทยุเพื่อออกอากาศให้ประชาชนได้รับฟังพร้อมกันทั่วประเทศ
เพื่อเปิดโอกาสให้คนไทย ทั่วประเทศได้เชื่อมโยงข่าวสารถึงกันอย่างทั่วถึง โดยมีสถานีวิทยุฯ อสมท
ในส่วนกลาง 3 ความถี่ คือ สถานีวิทยุ เอฟ.เอ็ม. 95 เมกกะเฮิร์ต “ลูกทุ่งมหานคร” เอฟ.เอ็ม.
97.5 เมกกะเฮิร์ต “SEED 97.5 FM” เอฟ.เอ็ม. 100.5 เมกกะเฮิร์ต “คลื่นข่าว News
Network” และเอฟ.เอ็ม. 107 เมกกะเฮิร์ต “MET 107” เป็นแม่ข่ายถ่ายทอดรายการ ข่าวสาร
สาระความรู้และแวดวงบันเทิงผ่านดาวเทียมไปยังเครือข่ายสถานีวิทยุฯ อสมท ทั้ง 53 แห่ง
ในต่างจังหวัดพร้อมกัน

นอกจากนี้ บริษัทฯ ยังได้พัฒนาการผลิตรายการของสถานีวิทยุภูมิภาคในรูปแบบกลุ่มสถานี
(Cluster) เพื่อสร้างความแปลกใหม่ โดดเด่น
และเพิ่มความนิยมให้กับรายการด้วยการผลิตรายการจากสถานีวิทยุภูมิภาคสถานีหนึ่ง
เพื่อออกอากาศไปยังสถานีวิทยุภูมิภาคสถานีอื่น ในกลุ่มพื้นที่เดียวกัน ได้แก่

1. กลุ่มภาคเหนือตอนบน รายการ “ท็อป นอร์ท พูล เจ้า”

2. กลุ่มภาคเหนือตอนล่าง รายการ “หกเมื่อเก่ามาเล่าเรื่อง”

3. กลุ่มภาคตะวันออกเฉียงเหนือตอนบน รายการ “เก้าเชื่อมใจไทอีสาน”

4. กลุ่มภาคตะวันออกเฉียงเหนือตอนล่าง รายการ “ฉายตะวัน”

5. กลุ่มภาคตะวันออกเฉียงเหนือตอนบนและล่าง รายการ “สุขทุกข่าว”

6. กลุ่มภาคกลางและภาคตะวันออก รายการ “โมเดิร์นกรีน”

7. กลุ่มภาคใต้ตอนบน รายการ “เที่ยวใต้ปลอดภัยอุ่นใจ

  ไปกับ อสมท”

8. กลุ่มภาคใต้ตอนล่าง รายการ “ลาแปแลใต้”

ซึ่งการผลิตรายการในรูปแบบดังกล่าวได้รับการตอบรับจากผู้ฟังเป็นอย่างดี
อีกทั้งในปัจจุบันสถานีวิทยุภูมิภาคได้มีการผลิตรายการโทรทัศน์ออกอากาศช่อง MCOT 1 ดังนี้

“เลาะรั้วอีสาน” ออกอากาศทุกวันเสาร์และอาทิตย์ เวลา 12.00-12.30 น.

“รัก ณ ถิ่นไทย” ออกอากาศทุกวันวันเสาร์ เวลา 1300-14.00 น.

“อีสานเสวนา” ออกอากาศทุกวันอาทิตย์ เวลา 13.00-14.00 น.

2.2 ภาวะการแข่งขันภายในธุรกิจสื่อวิทยุฯ

(1) ภาพรวมของธุรกิจสื่อวิทยุฯ

สถานีวิทยุฯ ทั้งหมดในประเทศไทยเป็นของรัฐวิสาหกิจหรือหน่วยงานของรัฐ
จากข้อมูลของกรมไปรษณีย์โทรเลขเดิม พบว่า จำนวนสถานีวิทยุฯ ในประเทศไทยทั้งหมด มีประมาณ
524 สถานี แบ่งเป็นสถานีวิทยุฯ ในส่วนกลาง (ออกอากาศครอบคลุมพื้นที่กรุงเทพมหานคร
และจังหวัดใกล้เคียง) จำนวน 78 สถานี ซึ่งสามารถแบ่งย่อยเป็นสถานีที่ออกอากาศในระบบ
เอฟ.เอ็ม. จำนวน 40 สถานี และเป็นสถานีที่ออกอากาศในระบบ เอ.เอ็ม. จำนวน 38 สถานี
สำหรับสถานีวิทยุฯ ในส่วนภูมิภาคจำนวน 446 สถานีนั้น แบ่งเป็นสถานีที่ออกอากาศในระบบ
เอฟ.เอ็ม. จำนวน 273 สถานี และเป็นสถานีที่ออกอากาศในระบบ เอ.เอ็ม. จำนวน 173 สถานี

(2) ภาวะการแข่งขัน

ก. สถานีวิทยุฯ อสมท ส่วนกลาง

ภาวการณ์แข่งขันของสถานีวิทยุฯ ในส่วนกลาง ซึ่งส่วนใหญ่อยู่ในกรุงเทพมหานครค่อนข้างรุนแรง
เนื่องจากปัจจุบันมีผู้ประกอบการธุรกิจวิทยุฯ หลายราย เช่น

- บมจ. อสมท (MCOT) บริหารคลื่นวิทยุฯ เอฟ.เอ็ม. ในกรุงเทพ 6 ความถี่

- บมจ. จีเอ็มเอ็ม มีเดีย (GMMM) บริหารคลื่นวิทยุฯ เอฟ.เอ็ม. ในกรุงเทพ 4 ความถี่

- บมจ. บีอีซี เวิลด์ (BEC) บริหารคลื่นวิทยุฯ เอฟ.เอ็ม. ในกรุงเทพ 3 ความถี่

- บมจ. อาร์.เอส.โปรโมชั่น (RS) บริหารคลื่นวิทยุฯ เอฟ.เอ็ม. ในกรุงเทพ 2 ความถี่

อย่างไรก็ตาม มีเพียง MCOT เท่านั้น ซึ่งเป็นเจ้าของสถานีวิทยุ
ในขณะที่ผู้ประกอบการอื่นต้องเช่าต่อจากหน่วยงานของรัฐ และไม่มีสถานีเป็นของตนเองตามกฎหมาย

สำหรับภาวะการแข่งขันด้านอุตสาหกรรมวิทยุฯ ในกรุงเทพฯ มีภาวะการแข่งขันที่ค่อนข้างรุนแรง
เนื่องจากมีสถานีวิทยุฯ เป็นจำนวนมาก และต่างก็ใช้กลยุทธ์ทางการตลาดในรูปแบบต่างๆ
เพื่อแย่งชิงงบโฆษณาวิทยุฯ ที่มีอยู่อย่างจำกัด ประกอบกับ
การเปลี่ยนแปลงทางด้านเทคโนโลยีในปัจจุบัน ซึ่งส่งผลก่อให้เกิด New Media ต่างๆ ขึ้นมากมาย
และเป็นช่องทางใหม่ๆ ให้ผู้บริโภคได้เลือกบริโภคสื่อได้ตามกระแสนิยมยิ่ง
ส่งผลให้ผู้ซื้อสื่อมีทางเลือกในการใช้เม็ดเงินโฆษณาที่สามารถเข้าถึงกลุ่มเป้าหมายได้มากขึ้น
และส่งผลให้ภาวะการแข่งขันของอุตสาหกรรมวิทยุฯ ในกรุงเทพฯ ยิ่งทวีความรุนแรงมากขึ้น
ทำให้บางสถานีต้องมีการปรับเปลี่ยนกลยุทธ์การตลาดเพื่อเพิ่มประสิทธิภาพในการแข่งขันเชิงธุรกิจ
รวมทั้งเร่งสร้างและรักษาฐานผู้ฟังของแต่ละสถานีให้มากยิ่งขึ้น เช่น
การพัฒนาและปรับเปลี่ยนการผลิตและเสนอรายการให้ตรงความต้องการของกลุ่มผู้ฟังเป้าหมาย
และเอเยนซี การจัดกิจกรรมพิเศษต่าง ๆ รวมถึงการจัดรายการในรูปแบบ Interactive
เพื่อสร้างและรักษาฐานผู้ฟังของคลื่นอย่างต่อเนื่อง การจัดทัวร์ไปต่างประเทศ
และการเหมาช่วงเวลาทั้งสถานีให้สินค้ารายใหญ่ เป็นต้น

บมจ. อสมท ได้พัฒนาประสิทธิภาพทั้งด้านการผลิตและการตลาดวิทยุฯ อย่างต่อเนื่อง
ด้วยการผลิตรายการให้ตรงความต้องการของผู้ฟังกลุ่มเป้าหมายให้มากขึ้น
รวมทั้งสร้างรายการให้มีความโดดเด่นและแตกต่างจากคู่แข่ง โดยมีรูปแบบ (Positioning)
ของแต่ละคลื่นที่ชัดเจน
รวมทั้งเพิ่มประสิทธิภาพการบริหารจัดการในเชิงธุรกิจด้วยการปรับกลยุทธ์การตลาดให้มีความยืดหยุ่น
คล่องตัว และตอบสนองความต้องการของลูกค้าให้มากขึ้น

ข. สถานีวิทยุ อสมท ส่วนภูมิภาค

ภาวะการแข่งขันของสถานีวิทยุฯ ในส่วนภูมิภาคมีความรุนแรงเช่นเดียวกับสถานีวิทยุในส่วนกลาง
เนื่องจากในแต่ละจังหวัดมีจำนวนสถานีวิทยุฯ ที่ออกอากาศเป็นจำนวนมาก และมีสื่ออื่นๆ
ในพื้นที่ที่ก่อให้เกิดการแข่งขันสูง ทั้งสื่อวิทยุฯ คลื่นหลัก วิทยุฯ ชุมชน และเคเบิลท้องถิ่น
รวมทั้งการแข่งขันจากคลื่นของสถานีวิทยุฯ ในจังหวัดข้างเคียง นอกจากนี้
ความจำกัดของพื้นที่ในการทำธุรกิจและหารายได้ของ แต่ละจังหวัด ประกอบกับ
ในบางพื้นที่ยังมีเจ้าของธุรกิจบางรายเป็นเจ้าของสื่อหลากชนิด และใช้กลยุทธ์การตลาดด้วยการลด
แลก แจก และแถม สื่อที่อยู่ในมือ ยิ่งส่งผลให้การแข่งขันของสถานีวิทยุฯ ภูมิภาค
ทวีความรุนแรงมากยิ่งขึ้น ดังนั้นการดำเนินการในการบริหารงานของสถานีวิทยุฯ ส่วนภูมิภาคของ
บมจ. อสมท ในปัจจุบัน
จึงต้องมีการพัฒนาการผลิตและเสนอรายการให้ตรงความต้องการของผู้ฟังกลุ่มเป้าหมาย
และเอเยนซีให้มากขึ้นเช่นเดียวกันกับคลื่นวิทยุฯ ส่วนกลาง ขณะเดียวกัน
ก็ต้องปรับกลยุทธ์การตลาดให้มีความหลากหลาย ยืดหยุ่น
และสนองตอบความต้องการของลูกค้าให้มากขึ้น
ตลอดจนปรับกระบวนการบริหารจัดการให้สอดคล้องกับภาวะเศรษฐกิจ การแข่งขัน
และมีประสิทธิภาพให้มากยิ่งขึ้น

แต่อย่างไรก็ตาม บมจ. อสมท จะยังคงมุ่งมั่น และเร่งพัฒนาการดำเนินงานด้านวิทยุฯ
เพื่อให้สามารถรองรับ และดำรงอยู่ได้ ท่ามกลางการเปลี่ยนแปลงต่างๆ ที่อาจเกิดขึ้นในอนาคต
ทั้งในเรื่องของการเมือง เศรษฐกิจ สังคม กฎหมาย และอุตสาหกรรมโฆษณาวิทยุฯ
ที่มีแนวโน้มหดตัวลงอย่างต่อเนื่อง

2.3 กลยุทธ์ทางการตลาดของธุรกิจสถานีวิทยุฯ

 พัฒนาเนื้อหาและรูปแบบรายการของสถานีวิทยุฯ ในรูปแบบ (Format Station) ทั้งสถานีวิทยุฯ
ส่วนกลาง และส่วนภูมิภาค
รวมทั้งสร้างความโดดเด่นและความแตกต่างของการนำเสนอในแต่ละช่วงเวลาการออกอากาศของคลื่นให้ชัดเจน
และแตกต่างจากคู่แข่งอย่างต่อเนื่อง

 ตอกย้ำ Brand ของ Modern Radio โดยการเพิ่มช่องทางการรับสมัครสมาชิกผ่านทางเว็บไซต์
และ SMS รวมทั้งสร้างกลุ่มในสังคมออนไลน์ เช่น Face book / Twitter
สำหรับรายการเด่นของสถานี

 Link รายการที่ได้รับความนิยมและสนใจจากประชาชน ออกอากาศผ่านคลื่นวิทยุฯ
เพื่อเพิ่มฐานผู้ฟังและมูลค่าเพิ่ม


การพัฒนาผลิตภัณฑ์ด้วยการใช้ประโยชน์จากความได้เปรียบทางด้านเครือข่ายในการสร้างและรักษาฐานผู้ฟัง
และสร้างมูลค่าเพิ่ม

 สร้างกระแสความนิยมของคลื่นผ่านการจัดกิจกรรมพิเศษอย่างต่อเนื่อง
รวมทั้งเพิ่มช่องทางในการเพิ่มประชาสัมพันธ์รายการและกิจกรรมของแต่ละคลื่น ผ่านทางเว็บไซต์
www.mcot.net อีกช่องทางหนึ่ง

 Synergy สื่อที่ บมจ. อสมท มีอยู่ เพื่อเพิ่มศักยภาพ ความแข็งแกร่ง และความได้เปรียบ
ในการแข่งขันเชิงธุรกิจเหนือคู่แข่ง

 ปรับกลยุทธ์การตลาดให้มีความหลากหลาย ยืดหยุ่น และสามารถแข่งขันได้ในเชิงธุรกิจ

รวมทั้งสร้างแรงจูงใจในการขาย

 เพิ่มการทำการตลาดเชิงรุกด้วยการมุ่งเน้นสนองตอบความต้องการของลูกค้าในรูปแบบ Tailor
Made Concept

 ขยายฐานลูกค้ากลุ่ม Direct อย่างต่อเนื่อง

 จัดทำ Package การขายพิเศษ ในช่วงเทศกาลและวันสำคัญต่าง ๆ

 เพิ่มการทำการตลาดแบบเชื่อมโยงการขาย (Cross Selling)
ในการขายเวลาโฆษณาของสถานีวิทยุฯ อสมท ส่วนกลางให้มากขึ้น

 เพิ่มการ Synergy การตลาดของวิทยุส่วนกลางและส่วนภูมิภาค และสื่อที่ บมจ. อสมท

มีอยู่ให้มากขึ้น

2.4 การจัดหาผลิตภัณฑ์หรือบริการ

(1) การจัดหารายการของสถานีวิทยุฯ อสมท ส่วนกลาง

การกระจายเสียงของสถานีวิทยุฯ อสมท ส่วนกลางในปัจจุบัน ดำเนินการผลิต
และนำเสนอรายการเองโดยผู้ดำเนินรายการที่มีทักษะและประสบการณ์ในการจัดรายการที่ยาวนาน
ทั้งนักจัดรายการวิทยุฯ ที่เป็นพนักงานของบริษัท และผู้ทรงคุณวุฒิหรือผู้เชี่ยวชาญที่มีชื่อเสียง
รวมทั้งนักจัดรายการที่มีความสามารถ และได้รับความนิยมจากผู้ฟังในวงกว้างจากภายนอก
โดยการผลัดเปลี่ยนหมุนเวียนผลิตและเสนอรายการที่หลากหลายรูปแบบ
ตามความต้องการและความนิยมของกลุ่มผู้ฟังเป้าหมายของแต่ละคลื่น
และมีการพัฒนาการผลิตให้ตอบสนองและตรงความต้องการของผู้ฟังกลุ่มเป้าหมายอย่างต่อเนื่อง

(2) การจัดหารายการของสถานีวิทยุฯ อสมท ส่วนภูมิภาค

บริษัทฯ ได้ดำเนินนโยบายบริหารจัดการสถานีวิทยุฯ อสมท ส่วนภูมิภาค ทั้ง 53 สถานี เองทั้งหมด
โดยปรับรูปแบบการบริหารจัดการให้สอดคล้องกับภาวะการแข่งขัน
เพื่อให้สามารถดำรงอยู่ได้ในเชิงธุรกิจ
ทั้งการให้มีผู้เช่าเวลารายย่อยบริหารจัดการเวลาของสถานีบางส่วน
เพื่อรักษาพันธมิตรที่ร่วมดำเนินกิจการเดิม
และเปิดโอกาสให้นักจัดรายการในท้องถิ่นได้มีส่วนร่วมกับสถานี
และการบริหารจัดการเวลาเองทั้งหมดของบางสถานี โดยการควบคุม
ดูแลการผลิตและเสนอรายการให้เป็นไปตามผังรายการหลัก ภายใต้แนวคิด “สังคมอุดมปัญญา”
ที่กำหนดขึ้น

3. สำนักข่าวไทย

สำนักข่าวไทย จัดตั้งขึ้นในปี 2520 เป็นสำนักข่าวแห่งแรกของประเทศไทย และถือเป็นสำนักข่าว
ระดับชาติ มีหน้าที่รับผิดชอบหลักในการผลิต รวบรวม จัดเก็บ และรายงานข่าว
เพื่อนำเสนอออกอากาศทั้งทางวิทยุและโทรทัศน์ และผ่านทางสื่ออิเล็กทรอนิคส์และสื่ออื่น ๆ เช่น
สื่ออินเตอร์เน็ต ข้อความสั้นทางโทรศัพท์เคลื่อนที่ เป็นต้น
ตลอดจนเพื่อใช้สำหรับแลกเปลี่ยนข้อมูลข่าวกับพันธมิตรต่างประเทศ
และเป็นหนึ่งในศูนย์กลางในการแลกเปลี่ยนและนำเสนอข่าวของประเทศไทยไปสู่นานาประเทศทั่วโลก

สำนักข่าวไทย ยึดหลักการนำเสนอข่าวตามมาตรฐานทางวิชาชีพ
เน้นการนำเสนอข้อมูลข่าวสารที่ถูกต้อง เป็นกลาง ตามหลักจริยธรรมสื่อสารมวลชน
โดยใช้เทคโนโลยีในการรายงานข่าวที่ทันสมัย

สำนักข่าวไทย ยังมีศูนย์ข่าวกระจายอยู่ในส่วนภูมิภาคอีก 4 แห่ง คือ ศูนย์ข่าวภาคเหนือ จ.
เชียงใหม่ ศูนย์ข่าวภาคตะวันออกเฉียงเหนือ จ. ขอนแก่น ศูนย์ข่าวภาคใต้ อ.หาดใหญ่ จ.สงขลา
และศูนย์ข่าวอันดามัน จ.ภูเก็ต

3.1 ลักษณะผลิตภัณฑ์หรือบริการ

(1) รูปแบบของการให้บริการข่าวในสื่อต่าง ๆ

ก. สื่อโทรทัศน์

(1) รายการประเภทรายงานข่าว ที่ผลิตโดยสำนักข่าวไทยที่ออกอากาศเป็นรายการสดทั้งหมด
ได้แก่ คุยขโมงข่าวเช้า ข่าวเที่ยง ข่าวเที่ยงสุดสัปดาห์ (เกาะข่าวเด่น 17.00 น.) ข่าวภาคค่ำ
ข่าวต้นชั่วโมง คลุกวงข่าว รอบวันข่าว เกาะข่าว 9 รายการบอกข่าวเล่าเรื่อง
รวมถึงแถบอักษรข่าว หรือ News Bar

(2) รายการประเภทอื่นนอกเหนือจากรายการประเภทรายงานข่าวที่ร่วมผลิตกับสำนักโทรทัศน์ เช่น
รายงานข่าวเศรษฐกิจ การวิเคราะห์หุ้น รายการประเภทคุยข่าว ได้แก่ รายการจับเงินชนทอง
รายการคัมภีร์วิถีรวย รายการคุยโขมงข่าวเช้า รายการคุยโขมงบ่ายสามโมง

ข. สื่อวิทยุฯ

(1) ผลิตข่าวให้สถานีวิทยุฯ อสมท เครือข่ายทั่วประเทศในช่วงข่าวต้นชั่วโมง

(2) ผลิตรายการประเภทข่าวให้แก่สถานีวิทยุฯ เอฟ.เอ็ม. 100.5 เมกกะเฮิร์ต
ในช่วงเครือข่ายทั่วประเทศ

(3) จัดหาและผลิตข่าวภาคภาษาอังกฤษให้กับสถานีวิทยุฯ เอฟ.เอ็ม. 107 เมกกะเฮิร์ต หรือ MET
107

ค. สื่ออิเล็กทรอนิคส์ เช่น สื่ออินเตอร์เน็ต สื่อข้อความสั้นทางโทรศัพท์เคลื่อนที่ เป็นต้น

ง. สื่อโทรทัศน์ผ่านดาวเทียม

สำนักข่าวไทย ร่วมผลิตและนำเสนอข่าวภาษาอังกฤษ ผ่านทางช่องสถานีโทรทัศน์ผ่านดาวเทียมของ
บมจ. อสมท ในช่อง MCOT World

3.2 การจัดหาผลิตภัณฑ์หรือบริการ

(1) การจัดหาผลิตภัณฑ์หรือบริการของสำนักข่าวไทย

บริษัทมีนโยบายให้สำนักข่าวไทยนำเสนอข่าวในประเทศและข่าวต่างประเทศในสัดส่วนที่เหมาะสม
อีกทั้งการนำเสนอมีทั้งรูปแบบข่าวทั่วไป สารคดีเชิงข่าว
การสัมภาษณ์บุคคลที่เกี่ยวข้องในประเด็นข่าวที่อยู่ในความสนใจ การรายงานสดสถานการณ์ข่าว
รวมถึงรายงานพิเศษ
ในขณะที่การจัดหาข่าวต่างประเทศโดยทั่วไปมีที่มาจากแหล่งข่าวในต่างประเทศเป็นหลัก
แต่ในกรณีที่มีเหตุการณ์สำคัญ ๆ ซึ่งอยู่ในความสนใจของประชาชนเป็นพิเศษแล้ว
ทางสำนักข่าวไทยจะจัดส่งผู้สื่อข่าวของสำนักข่าวไทยไปติดตามรายงานข่าวเหล่านั้นเอง

(2) ความร่วมมือในด้านต่าง ๆ ระหว่างสำนักข่าวไทยกับพันธมิตรสื่อต่างประเทศ

สำนักข่าวไทย ตระหนักถึงความสำคัญของการเปลี่ยนแปลงจากกระแสโลกาภิวัตน์
และความก้าวหน้าทางเทคโนโลยีการสื่อสาร
จึงได้กระชับความสัมพันธ์และขยายความร่วมมือกับสำนักข่าวและสื่อต่างประเทศสำคัญ ๆ
ของโลกเป็นจำนวนมาก ดังนี้ Deutsche Welle (Germany), CNN (Turner Broadcasting
System Asia Pacific, Inc.), CCTV (China), NHK (Japan), KBS (South
Korea), CNN Radio (U.S.A.), APTN, SNTV, Reuters , AP , AFP (Agence
France Press) นอกจากนี้ สำนักข่าวไทยยังเป็นสมาชิกในกลุ่มองค์กรความร่วมมือ ได้แก่
องค์การสำนักข่าวแห่งเอเชียและแปซิฟิก (OANA) ซึ่งมีสมาชิก 44 สำนักข่าวจาก 35 ประเทศ
และเครือข่ายแลกเปลี่ยนข่าวโทรทัศน์ในเอเชียแปซิฟิก (Asiavision)
ซึ่งเป็นหนึ่งในความร่วมมือของ ABU (Asia - Pacific Broadcasting Union)
โดยมีสมาชิกประกอบด้วย สถานีโทรทัศน์ใน 25 ประเทศ และยังเป็นพันธมิตรของ EBU
(European Broadcasting Union) อีกด้วย

ปัจจุบันสำนักข่าวไทยมีบทบาทสำคัญ โดยผู้บริหารสำนักข่าวต่างประเทศ ได้รับเลือกเป็นประธาน
Asiavision ต่ออีก 1 สมัย มีวาระการดำรงตำแหน่งปี 2012-2015

นอกจากพันธมิตรสื่อต่างประเทศแล้ว สำนักข่าวไทยมีโครงการแลกเปลี่ยนความร่วมมือกับ
สำนักข่าวของประเทศในกลุ่มอาเซียน ซึ่งมีสมาชิกทั้งหมด 10 ประเทศ รวมทั้งประเทศไทย
ประเทศลาว อินโดนีเซีย มาเลเซีย ฟิลิปปินส์ สิงคโปร์ พม่า เวียดนาม กัมพูชา และบูรไน

ปัจจุบันได้ทำ MOU ความร่วมมือทวิภาคีกับประเทศสมาชิกอาเซียน ได้แก่ เวียดนาม และกัมพูชา
(อยู่ระหว่างลงนาม) และกำลังจะดำเนินการลงนามในลักษณะเดียวกันกับสมาชิกอาเซียนอื่นๆ ต่อไป

4. ธุรกิจสื่อใหม่

4.1 ธุรกิจช่องโทรทัศน์ผ่านดาวเทียม ระบบ C band / TrueVisions และ Ku band

4.1.1 ลักษณะผลิตภัณฑ์หรือบริการ

บมจ. อสมท บริหารจัดการช่องสัญญาณโทรทัศน์ดาวเทียมในระบบ C band / TrueVisions และ
Ku band ซึ่งดำเนินการเองจำนวน 2 ช่อง ได้แก่ช่อง MCOT 1 และ MCOT World
โดยช่องสัญญาณที่เหลือ ได้ให้บริการเผยแพร่ภาพออกอากาศกับผู้ผลิตช่องรายการโทรทัศน์ชั้นนำ

  4.1.1.1 MCOT 1

ช่องโทรทัศน์คิดบวก ที่นำเสนอรายการสาระบันเทิงที่เป็นประโยชน์กับทุกคน โดยมีจุดแข็งคือ
การนำรายการและบุคลากรผู้จัดรายการที่มีคุณภาพจาก บมจ. อสมท
มาจัดรายการที่มีความหลากหลาย เช่น รายการสุขภาพ
รายการวิเคราะห์และถ่ายทอดการแข่งขันกีฬา รายการทำอาหาร
และการนำเสนอข่าวจากศูนย์ข่าวภูมิภาค ทำให้ช่อง MCOT 1
เป็นช่องสาระบันเทิงที่ทุกคนสามารถรับชมได้อย่างเพลิดเพลินตลอดทั้งวัน
ออกอากาศผ่านทางโทรทัศน์ดาวเทียมไทยคม 5 ย่าน C band/TrueVisions ช่อง 98
สำหรับแพคเกจ Platinum, Gold, Gold Lite และ Silver และช่อง 57 สำหรับแพคเกจ
Knowledge และ Freeview

4.1.1.2 MCOT World

ช่องรายการภาคภาษาอังกฤษที่มีแนวคิด “Thailand window’s to the world”
ประตูสู่ประเทศไทย
เป็นช่องโทรทัศน์ที่ประชาสัมพันธ์ประเทศไทยให้กับชาวต่างชาติที่อาศัยอยู่ทั้งในและต่างประเทศ
ชาวต่างชาติที่เข้ามาท่องเที่ยวในประเทศ โดยประกอบด้วยรายการประเภท ศิลปวัฒนธรรม
ท่องเที่ยว อาหาร และการรายงานข่าวประจำวันในประเทศเป็นภาคภาษาอังกฤษ
ออกอากาศผ่านทางโทรทัศน์ดาวเทียมไทยคม 5 ย่าน C band/TrueVisions ช่อง 99
สำหรับแพคเกจ Platinum, Gold, Gold Lite และ Silver และช่อง 58 สำหรับแพคเกจ
Knowledge และ Freeview

4.1.1.3 การให้บริการรับส่งช่องสัญญาณโทรทัศน์ดาวเทียมไทยคม 5 ย่าน C band

บมจ. อสมท ได้นำช่องสัญญาณโทรทัศน์ดาวเทียมไทยคม 5 ย่าน C band แบบ Global Beam
ที่เหลือแพร่ภาพออกอากาศของ Modernine TV นำมาให้บริการรับส่งช่องสัญญาณโทรทัศน์ดาวเทียม
กับผู้ประกอบการช่องรายการโทรทัศน์ดาวเทียม จำนวน 13 ช่อง โดยเป็นการออกอากาศแบบ
Free To Air มีรัศมีของสัญญาณดาวเทียมครอบคลุมกว่า 120 ประเทศทั่วโลก
(ยกเว้นทวีปอเมริกา)

4.1.1.4 การให้บริการรับส่งช่องสัญญาณโทรทัศน์ในระบบ TrueVisions

ตามที่ บมจ. อสมท ได้รับสิทธิเพื่อดำเนินการจัดการช่องสัญญาณโทรทัศน์ในระบบ TrueVisions
จำนวน 5 ช่องรายการ ซึ่ง บมจ. อสมท ได้ดำเนินการบริหารจัดการ โดยบริหารจัดการเอง 2
ช่อง ได้แก่ MCOT 1 และทั้ง 5 ช่องรายการ ดังนี้

  ----------------------------- ------------------ ------------ -------------------- ---------------
  ช่องรายการ                     หมายเลขช่องรายการ                ประเภทรายการ         กลุ่มผู้ชมเป้าหมาย

                                Platinum / Gold /  Knowledge                         
                                Gold Lite และ      และ Freeview                      
                                Silver Package     Package                           

  MCOT 1                        98                 57           สาระบันเทิง            บุคคลทั่วไป

  MCOT World                    99                 58           สาระบันเทิงภาษาอังกฤษ   กลุ่มชาวต่างชาติ

  MOL TV                        77                 45           สาระบันเทิง            บุคคลทั่วไป
  (ปัจจุบันได้ยกเลิกการออกอากาศแล้ว                                                        
  ทั้งนี้ได้ออกอากาศช่อง Apple Ch.                                                         
  แทน)                                                                               

  Cartoon Club                  78                 46           ภาพยนตร์การ์ตูน         เยาวชน

  Bangkok City Channel          76                 44           สาระ                 บุคคลทั่วไป
  ----------------------------- ------------------ ------------ -------------------- ---------------

4.1.1.5 การให้บริการรับส่งช่องสัญญาณโทรทัศน์ดาวเทียมไทยคม 5 ย่าน Ku band

บมจ. อสมท ได้ให้บริการรับ-ส่งช่องสัญญาณโทรทัศน์ดาวเทียมไทยคม 5 ย่าน Ku band
กับผู้ประกอบการช่องรายการโทรทัศน์ดาวเทียม จำนวน 13 ช่อง โดยเป็นการออกอากาศแบบ
Free To Air มีรัศมีของสัญญาณดาวเทียมครอบคลุมทั่วประเทศไทย

ภาวะแข่งขัน

ในปี 2555 ที่ผ่านมา อุตสาหกรรมโทรทัศน์ดาวเทียมและเคเบิล มีการเติบโตอย่างต่อเนื่องจากปี
2554 โดยทางด้านฐานผู้ชมโทรทัศน์ดาวเทียมและเคเบิลที่มีมากกว่า 13 ล้านครัวเรือน
(ข้อมูลจากศูนย์วิจัยกสิกรไทย) คิดเป็นจำนวนมากกว่าร้อยละ 50
จากครัวเรือนทั้งหมดของประเทศไทย และประกอบกับเม็ดเงินโฆษณา ที่เพิ่มมากขึ้น
คาดการณ์ว่าในปี 2555 มีเม็ดเงินโฆษณาในธุรกิจนี้ประมาณ 6,000 ล้านบาท ซึ่งทำให้
มีการแข่งขันในตลาดที่รุนแรงขึ้น อันเนื่องมาจาก

-   มีช่องรายการคุณภาพที่เป็นทางเลือกให้กับผู้ชมเพิ่มมากขึ้น
    และมีการนำเสนอรูปแบบรายการที่แตกต่างจากฟรีทีวี โดยทีวีดาวเทียมจะจับกลุ่มฐานผู้ชมแบบ
    Segment ตอบสนองต่อไลฟ์สไตล์ของแต่ละกลุ่ม

-   มีการสร้างแพลตฟอร์มใหม่จากการขายชุดรับสัญญาณโทรทัศน์ดาวเทียม (Set Top Box)
    ที่เป็นของตนเอง โดยนำจุดขาย คือบรรจุรายการแบบ Exclusive
    ที่สามารถรับชมได้เฉพาะกล่องของตนเท่านั้น ซึ่งทำให้ฐานจำนวนผู้ชมโทรทัศน์ดาวเทียมเพิ่มขึ้น

-   นักการตลาดและเอเจนซี่โฆษณา ให้ความสนใจในการใช้ซื้อสื่อโฆษณาโทรทัศน์ดาวเทียม
    และเคเบิลทีวีเพิ่มมากขึ้นเรื่อยๆ จากปีที่ผ่านมา เนื่องจากจำนวนฐานผู้ชมที่มากขึ้น
    และสามารถแบ่งผู้ชมเป็น Segmentation ได้อย่างชัดเจน
    สามารถเลือกสินค้าและบริการให้ตรงกับกลุ่มเป้าหมายได้
    ทำให้ในปีที่ผ่านมาช่องรายการที่ได้รับความนิยมมีการปรับอัตราค่าโฆษณาสูงขึ้น
    แต่เมื่อเทียบกับอัตราค่าโฆษณาในฟรีทีวีแล้ว
    อัตราค่าโฆษณาในโทรทัศน์ดาวเทียมและเคเบิลยังมีราคาที่ถูกกว่าในฟรีทีวีหลายเท่าตัว

  กลยุทธ์การตลาด

  1. สร้างรูปแบบการขายสื่อโฆษณาให้เกิดความคุ้มค่าสูงสุดกับผู้ซื้อสื่อโฆษณา

ใช้ความได้เปรียบของ บมจ. อสมท ที่มีสื่อที่หลากหลาย เช่น ทีวี วิทยุ เว็บไซต์
และกิจกรรมทางการตลาด มาผสมผสานเป็นแพคเกจการขายโฆษณาร่วมกับสื่อโทรทัศน์ดาวเทียม
และเคเบิลทีวีของ บมจ. อสมท รวมถึงการ Tailor made หรือ tie in
รายการให้ผู้ซื้อสื่อโฆษณา เพื่อให้เกิดความคุ้มค่าในการซื้อสื่อโฆษณา

  2. การพัฒนารูปแบบและผังรายการ เพื่อตอบสนองความต้องการของผู้ชม

มีการวิเคราะห์ข้อมูล ผลการวิจัยตลาดและพฤติกรรมของผู้ชมโทรทัศน์ดาวเทียมอย่างต่อเนื่อง
เพื่อนำมาพัฒนารูปแบบและผังรายการให้ตรงกับความต้องการของกลุ่มผู้ชมและกลุ่มผู้ซื้อสื่อโฆษณา
เพื่อเพิ่มความนิยมรายการ และรายได้ให้เพิ่มมากขึ้น

  3. การบริหารจัดการต้นทุน

มีการทำ Time sharing กับผู้ผลิตรายการชั้นนำ เพื่อผลิตรายการในช่อง MCOT 1 และ MCOT
World และมีการพัฒนาบุคลากรในองค์กรใหม่ทักษะที่หลากหลาย (Multi Skill)
เพื่อลดค่าใช้จ่ายจากการเพิ่มบุคลากร

4.2 ธุรกิจ Digital Media

MCOT Applications

บมจ. อสมท ได้ดำเนินการพัฒนา MCOT Applications
ที่เป็นช่องทางใหม่ในการรับชมรายการต่างๆของ บมจ. อสมท ผ่านทาง Smart Phone ในระบบ
iOS, Android, Window phone และ Smart TV ของ Panasonic โดย MCOT
Applications นี้ สามารถ

-   การรับชมเนื้อหาข่าวล่าสุด

-   รายการย้อนหลัง Hip TV

-   รายการสดจากช่อง Modernine TV, MCOT 1, MCOT World และรับฟังรายการสดของ
    Modern Radio

ทั้งนี้ บมจ. อสมท กำลังพัฒนา MCOT Applications ให้เป็นช่องทางรายได้ใหม่ให้กับบริษัทใน ปี
2556

5. MCOT Academy

  (1) ลักษณะผลิตภัณฑ์หรือบริการ

สำนัก MCOT Academy เป็นสถาบันวิชาการและฝึกอบรมด้านสื่อสารมวลชน ที่มีภารกิจหลักในการ
ดำเนินการจัดฝึกอบรมวิชาชีพด้านสื่อสารมวลชน เพื่อเตรียมความพร้อมและพัฒนาความรู้
ทักษะทางวิชาชีพ ให้แก่นิสิต นักศึกษา ผู้ประกอบวิชาชีพสื่อสารมวลชนและผู้สนใจทั่วไป
ให้มีคุณภาพและมาตรฐานที่เหมาะสม ในการประกอบวิชาชีพด้านสื่อสารมวลชน
หรือด้านอื่นๆที่เกี่ยวข้อง

  ในปี 2555 สำนัก MCOT Academy ได้มีการดำเนินการดังนี้

1. โครงการฝึกอบรมเชิงปฏิบัติการ จำนวน 3 หลักสูตร ได้แก่

1.1 หลักสูตร “เทคนิคพื้นฐานการเป็นผู้ดำเนินรายการและผู้ประกาศทางโทรทัศน์ รุ่นที่ 2”

สำนัก MCOT Academy ได้จัดอบรมเพื่อผู้ประกอบวิชาชีพด้านสื่อสารมวลชน นิสิต นักศึกษา
และผู้สนใจทั่วไป ให้ได้รับความรู้และประสบการณ์ตรงจากผู้ดำเนินรายการ และผู้ประกาศ ของ
บมจ. อสมท ที่มาถ่ายทอดประสบการณ์ และนำฝึกปฏิบัติ
เพื่อเป็นประโยชน์ต่อผู้เข้ารับการอบรมในการนำไปปรับใช้ได้จริง โดยจัดอบรมเป็นระยะเวลา 3
วัน

1.2 หลักสูตร “การเป็นผู้ดำเนินรายการและผู้ประกาศทางโทรทัศน์ รุ่นที่ 3”

เนื่องจากการจัดโครงการฝึกอบรมเชิงปฏิบัติการหลักสูตร “ เทคนิคพื้นฐานการเป็น
ผู้ดำเนินรายการและผู้ประกาศทางโทรทัศน์ รุ่นที่ 2” ได้รับความสนใจจากผู้สมัครจำนวนมาก
เกินกว่าเป้าหมายที่กำหนดไว้ สำนัก MCOT Academy จึงได้จัดอบรมหลักสูตรดังกล่าว อีกหนึ่งรุ่น
เพื่อการพัฒนาความรู้ ความสามารถด้านวิชาชีพสื่อสารมวลชนอย่างต่อเนื่อง
และตอบสนองความต้องการของผู้สนใจเข้าอบรม โดยจัดอบรมเป็นระยะเวลา 3 วัน

1.3 หลักสูตร “การเป็นผู้ดำเนินรายการและผู้ประกาศทางโทรทัศน์ขั้นสูง”

สำนัก MCOT Academy จัดโครงการฝึกอบรมเชิงปฏิบัติการขั้นสูงให้แก่ผู้ประกาศ
และผู้ดำเนินรายการของสถานีโทรทัศน์ผ่านดาวเทียม DTV เพื่อพัฒนาความรู้ ความสามารถ
ทักษะของ ผู้ประกาศ และผู้ดำเนินรายการของสถานีโทรทัศน์ผ่านดาวเทียม DTV ในเครือ บมจ.
ไทยคม ซึ่งเป็นลักษณะการจัดฝึกอบรมตามความประสงค์ของลูกค้า (Tailor Made Course)
ใช้เวลาจัดอบรมเป็นระยะเวลา 2 วัน

2. การจัดกิจกรรม จำนวน 2 กิจกรรม ได้แก่

2.1 โครงการประกวดเรียงความ“สื่อสารมวลชนไทย” ชิงทุนการศึกษากับ บมจ. อสมท

สำนัก MCOT Academy จัดโครงการประกวดเรียงความชิงทุนการศึกษา หัวข้อ
“สื่อสารมวลชนไทย” เพื่อส่งเสริมให้เยาวชนไทยใช้ภาษาไทยอย่างถูกต้อง เป็นแบบอย่างที่ดี
และมีส่วนช่วยธำรงรักษาเอกลักษณ์วัฒนธรรมด้านภาษาไทยให้อยู่คู่กับสังคมไทย โดยจัดโครงการนี้ขึ้น
ตามข้อเสนอแนะจากที่ประชุมสามัญผู้ถือหุ้น บมจ.อสมท ปี 2554 ทั้งนี้
ได้เปิดโอกาสให้ผู้ที่ศึกษาในระดับประถมศึกษาตอนปลาย มัธยมศึกษา อาชีวศึกษา และอุดมศึกษา
ได้แสดงความสามารถและทักษะในการใช้ภาษาไทย ถ่ายทอดความคิดเห็น
ตลอดจนทัศนคติของตนเองเกี่ยวกับสื่อสารมวลชนในประเทศไทย
โดยผู้ที่ผ่านการตัดสินได้รับรางวัลเป็นทุนการศึกษาจาก บมจ.อสมท

2.2 โครงการประกวดออกแบบตราสัญลักษณ์ (โลโก้) MCOT Academy

สำนัก MCOT Academy ได้จัดโครงการประกวดออกแบบตราสัญลักษณ์ เพื่อนำตราสัญลักษณ์ (โลโก้)
MCOT Academy มาใช้เป็นสื่อประชาสัมพันธ์กิจกรรมฝึกอบรม
และส่งเสริมภาพลักษณ์ของสถาบันการจัดฝึกอบรมด้านสื่อสารมวลชน ของ บมจ. อสมท
โดยเชิญชวนผู้ปฏิบัติงานของ บมจ. อสมท ส่งผลงานเข้าประกวด ซึ่งเป็นการเปิดโอกาส
ให้ผู้ปฏิบัติงานที่มีความคิดสร้างสรรค์ ได้สรรสร้างงานออกแบบที่สวยงามและมีเอกลักษณ์
รวมทั้งยังเป็นการส่งเสริมให้เกิดการมีส่วนร่วมในการนำเสนอความคิดในการออกแบบ
ตราสัญลักษณ์ของผู้ปฏิบัติงาน บมจ. อสมท

  (2) ภาวะการแข่งขัน

ปัจจุบัน ประเทศไทยมีสถาบันฝึกอบรมวิชาชีพด้านสื่อสารมวลชนหลายแห่ง ทั้งที่ดำเนินการโดย
สถาบันการศึกษาที่มีการเรียนการสอนด้านนิเทศศาสตร์-วารสารศาสตร์
หรือองค์กรวิชาชีพด้านสื่อสารมวลชน ที่มีหน่วยงานจัดฝึกอบรมทางวิชาชีพ ซึ่งมีจำนวนเพิ่มขึ้น
ในขณะที่ บมจ. อสมท เป็นองค์กรวิชาชีพที่ประกอบ
กิจการด้านสื่อสารมวลชนอย่างครบวงจรมาเป็นระยะเวลายาวนาน
พร้อมไปด้วยนักวิชาชีพที่มากประสบการณ์
ทำให้สามารถนำองค์ความรู้ด้านสื่อสารมวลชนแขนงต่างๆที่สั่งสมมา ถ่ายทอดให้แก่ผู้เข้ารับการอบรม
ได้มีโอกาสศึกษา เรียนรู้ และฝึกปฏิบัติจากสถานที่จริง อันเป็นข้อได้เปรียบในภาวะการแข่งขัน
ทำให้ผู้เข้ารับการอบรมจาก MCOT Academy
สามารถนำความรู้และประสบการณ์ไปปฏิบัติได้อย่างมั่นใจ

6. ไนน์เอ็นเตอร์เทน

รายการไนน์เอ็นเตอร์เทนเป็นรายการโทรทัศน์ ผลิตโดยส่วนผลิตข่าว รายการ และกิจกรรมบันเทิง
บมจ. อสมท เริ่มออกอากาศเป็นครั้งแรกในช่วงข่าวภาคดึกทางโมเดิร์นไนน์ทีวี เวลา 22.00 น.
เมื่อวันที่ 5 พฤศจิกายน พ.ศ. 2545 เพียงวันละ 3-5 นาที ตามนโยบายของนายมิ่งขวัญ
แสงสุวรรณ์ กรรมการผู้อำนวยการใหญ่ บมจ. อสมท
ที่ต้องการให้เกิดรายการข่าวบันเทิงที่เป็นกลางและสร้างสรรค์ และนำเสนอความเคลื่อนไหวต่างๆ
ในวงการบันเทิงโดยไม่แบ่งแยกค่ายหรือสังกัด

ต่อมาเมื่อวันที่ 1 กันยายน 2546 จึงได้รับนโยบายให้เพิ่มเวลาออกอากาศและผลิตรายการ
“ไนน์เอ็นเตอร์เทน” ออกอากาศทุกวันๆ ละ 30 นาที ในช่วงเวลา 11.30 – 12.00 น.
ก่อนจะได้รับการขยายเวลาการออกอากาศครั้งล่าสุดนานถึง 45 นาที ดังนี้วันจันทร์ – ศุกร์ เวลา
11.00 – 11.45 น. และ 18.00–19.00 น. ส่วนในวันเสาร์และอาทิตย์ เวลา 11.30 –
12.00 น. ซึ่งถือเป็นรายการข่าวบันเทิงที่มีเวลาออกอากาศมากที่สุดของไทย

จุดเด่นของรายการไนน์เอ็นเตอร์เทน คือ รายงานข่าวด้วยความเป็นกลางไม่จำกัดค่ายและสังกัด
โดยดำเนินการผลิตรายการภายใต้ศักยภาพและเทคโนโลยีสูงสุดของ อสมท
เพื่อให้ผู้ชมได้รับรู้ข่าวสารอย่างรวดเร็วฉับไว ที่สำคัญเป็นผู้นำประเด็นข่าวบันเทิงต่างๆ
อย่างแท้จริง นอกจากนั้นยังนำเสนอข่าวบันเทิงเชิงสร้างสรรค์สอดแทรกสาระ
รายการไนน์เตอร์เทนก็นำเสนอมาโดยตลอด เพื่อให้เกิดความแตกต่างกับรายการข่าวบันเทิงอื่นๆ
เนื่องจากทีมงานเห็นว่าข่าวแนวนี้ยังคงเป็นที่ต้องการของผู้ชม
แต่ยังไม่มีการเสนอนำเสนอทางโทรทัศน์

ดังนั้นตลอดระยะเวลาที่ออกอากาศจึงพยายามเจาะลึกประเด็นข่าวต่างๆ และลงทุนด้านต่างๆ
เพื่อนำข่าวสารที่น่าสนใจรายงานสู่ผู้ชม เช่น
การส่งทีมข่าวไปเกาะติดความเคลื่อนไหวในเทศกาลภาพยนตร์ระดับโลกทั้ง
การประกาศผลรางวัลออสก้าร์ ณ สหรัฐอเมริกา เทศกาลหนังเมืองคานส์ ประเทศฝรั่งเศส
เทศกาลหนังปูซาน ประเทศเกาหลีใต้
โดยพยายามนำเสนอความสามารถของคนไทยที่แข่งขันในวงการภาพยนตร์โลก
ซึ่งไม่มีรายการบันเทิงอื่นๆ เกาะติดรายงาน

นอกจากนั้นไนน์เอ็นเตอร์เทน ยังมีคอลัมน์ประจำ “ARTODAY”
ที่นำเสนอข่าวศิลปะในทุกรูปแบบทั้งด้านจิตกรรม ศิลปกรรม การแสดง
เพื่อทำให้ผู้ชมได้รับอรรถรสจากการแสดงงานศิลปะผ่านโทรทัศน์
โดยไม่ต้องเดินทางไปชมด้วยตัวเอง รวมถึงยังเป็นการสร้างจุดต่างให้กับรายการ
เนื่องจากปัจจุบันรายการข่าวบันเทิงทางโทรทัศน์ให้สัดส่วนการนำเสนอข่าวก็อตซิป
และข่าวบันเทิงธุรกิจ เกือบทั้งหมด จนละเลยข่าวศิลปะและวัฒนธรรม

รายการไนน์เอ็นเตอร์เทน ยังนำเสนอข่าวบันเทิงต่างประเทศ ผ่านเครือข่ายพันธมิตรข่าวอย่าง AP
รอยเตอร์ และ SPLASH NEWS โดยนำเสนอข่าวทุกวันในสัดส่วนร้อยละ 25 ของเวลาออกอากาศ
เพื่อให้คอบันเทิงต่างประเทศได้รับทราบความเคลื่อนไหวของนักร้องและนักแสดงที่ชื่นชอบ

ปี 2550 รายการไนน์เอ็นเตอร์เทนได้รับการตอบรับอย่างดีทั้งจากผู้ชมและผู้สนับสนุนรายการ
พิสูจน์ได้จากจำนวนเรตติ้งและรายได้จากโฆษณา ทำให้ทีมงานได้เริ่มต้นสร้างชุมชนชาว
ไนน์เอ็นเตอร์เทนขึ้น ด้วยการจัดกิจกรรม “ไนน์เอ็นเตอร์เทน มีทแอนด์กรี๊ด” ขึ้น โดยชวนนักร้อง
นักแสดง มาร่วมกิจกรรมกับแฟนรายการ สำหรับกิจกรรมที่จัดขึ้นนอกจากจะสร้างความสุข
สนุกสนานให้กับ แฟนรายการแล้ว ทุกกิจกรรมยังสอดแทรกสาระความรู้
และเน้นให้เห็นถึงคุณค่าของศิลปวัฒนธรรมตามเทศกาลต่างๆ ด้วย
ที่สำคัญยังทำให้ความฝันของหลายๆ ที่ต้องการใกล้ชิดดาราและนักแสดงคนเป็นจริง
จนถึงขณะนี้ดำเนินการจัดกิจกรรมแล้ว 48 ครั้ง

เพื่อต่อยอดความรู้ ความคิด และสร้างโอกาสให้ผู้ชมได้เข้าใจและเข้าถึงเบื้องหน้า เบื้องหลัง
และเบื้องลึกของผลงานคุณภาพที่ผู้ผลิตตั้งใจสร้างสรรค์ขึ้น
รายการไนน์เอ็นเตอร์เทนจึงไม่หยุดอยู่เพียงการนำเสนอความเคลื่อนไหวของวงการบันเทิงทั้งไทยและเทศในรูปแบบของข่าวและสกู๊ปพิเศษเท่านั้น
หากแต่ยังเปิดเวทีสนทนาบันเทิงเชิงสาระ “ไนน์เอ็นเตอร์เทน ทอล์ค”
ต้อนรับคนบันเทิงทั้งเบื้องหน้าและเบื้องหลัง ทั้งแวดวงดนตรี ภาพยนตร์ ละคร ศิลปะ
และวรรณกรรม มาบอกเล่าถึงแง่มุมที่น่าสนใจของผลงาน เหตุการณ์ และกิจกรรมต่างๆ
ซึ่งอยู่ในความสนใจของผู้ชมจำนวนมาก

สำหรับการจัดการประกาศผลรางวัล “ไนน์เอ็นเตอร์เทน อวอร์ด” นั้น
เกิดจากความตระหนักถึงปัญหาที่เกิดขึ้นในสังคม ที่ปัจจุบันสื่อมวลชน
โดยเฉพาะอย่างยิ่งสื่อบันเทิงมีบทบาทและอิทธิพลทั้งทางตรงและทางอ้อมต่อการดำเนินชีวิต
และวิธีคิดของประชาชนมากกว่าในอดีต
เพราะประชาชนสามารถเข้าถึงหรือบริโภคสื่อได้หลากหลายช่องทางและรวดเร็วขึ้น
กอปรกับการดำเนินงานของสื่อมีการแข่งขันสูงขึ้น ช่วงชิงความสด ใหม่ ทันเหตุการณ์
และไม่ยึดติดกับกรอบหรือขนบเดิมๆ จนกระทั่งบางครั้งอาจขาดการตรวจสอบที่รอบคอบเพียงพอ
สิ่งที่ตามมาคือ
การนำเสนอข่าวสารและสาระบันเทิงของสื่อมวลชนกลายเป็นดาบสองคมที่ให้ทั้งคุณและโทษแก่ผู้บริโภค
กล่าวคือ ขณะที่สื่อทำหน้าที่ให้ความรู้และความบันเทิงแก่ประชาชนอยู่นั้น
ในนาทีเดียวกันสื่อก็อาจยัดเยียดแนวความคิดและพฤติกรรมที่ไม่เหมาะสม หรือปลูกฝังค่านิยมผิดๆ
แก่ประชาชนได้เช่นเดียวกัน โดยเฉพาะอย่างยิ่งกับเด็กและเยาวชนที่ยังรู้เท่าไม่ถึงการณ์
และผู้ที่ไม่รู้เท่าทันสื่อมวลชน ด้วยตระหนักในหน้าที่และบทบาทของสื่อมวลชนที่ดี
ทีมงานจึงเห็นเป็นภารกิจสำคัญในการร่วมแก้ไขปัญหาและผลกระทบที่มีที่มาจากสื่อมวลชน
โดยการส่งเสริมศีลธรรม และปลูกฝังค่านิยมที่ดี
สอดคล้องกับขนบธรรมเนียมและวัฒนธรรมอันดีงามของชาติ ด้วยการคัดเลือกศิลปิน นักร้อง นักแสดง
และผู้ทำงานเบื้องหลังวงการบันเทิง ที่มีความประพฤติดี มีคุณธรรม
และมีผลงานยอดเยี่ยมเป็นที่ยอมรับ ให้ได้รับรางวัลเกียรติยศแห่งปี
เพื่อส่งเสริมให้มีกำลังใจที่จะประพฤติดีต่อไป อันจะเป็นแบบอย่างที่ดีต่อประชาชน
รวมทั้งเป็นแรงบันดาลใจสำหรับคนในวงการบันเทิงให้หันมาร่วมกันยกระดับวิชาชีพให้เป็นที่ยอมรับมากขึ้นโดยมีความสามารถและคุณธรรมเป็นสิ่งยืนยัน
จึงเป็นที่มาของการจัดการประกาศผลรางวัลเกียรติยศ “ไนน์เอ็นเตอร์เทนอวอร์ด” ในการนี้
สมเด็จพระเทพรัตนราชสุดาฯ สยามบรมราชกุมารี
ทรงพระกรุณาโปรดเกล้าโปรดกระหม่อมพระราชทานถ้วยรางวัลเกียรติยศ “บันเทิงเทิดธรรม”
แก่บุคลากรในวงการบันเทิงที่มีความประพฤติดี มีน้ำใจ
และมีผลงานเป็นที่ยอมรับในสังคมอย่างต่อเนื่องเป็นระยะเวลามากกว่า 10 ปี
เพื่อยกย่องในคุณความดีและเป็นแบบอย่างแก่สาธารณะ

จากการทำงานอย่างหนักของทีมงานที่เข้มแข็ง และมุ่งมั่นหาข่าวสารต่างๆ ในเชิงลึก
ส่งผลให้รายการไนน์เอ็นเตอร์เทนได้รับการโหวดจากผู้สื่อข่าวบันเทิงด้วยกันให้ได้รับรางวัล
“รายการข่าวบันเทิงยอดเยี่ยม 4 ปีซ้อน” ในปี 2550 - 2553
จากการประกาศผลรางวัลสตาร์เอ็นเตอร์เทนเม้น อวอร์ด ของสมาคมนักข่าวบันเทิง

ในระยะยาว อสมท มีแผนยกระดับการบริหารงานให้ ไนน์เอ็นเตอร์เทนเป็น BUSINESS UNIT
เพื่อเพิ่มความคล่องตัวในการดำเนินงาน พร้อมๆ
กับศึกษาการจัดตั้งไนน์เอ็นเตอร์เทนให้เป็นบริษัทลูก หากมีความพร้อมในทุกๆ ด้าน
รายการไนน์เอ็นเตอร์เทนถือเป็นรายการ Non primetime ที่สร้างรายได้สูงสุดให้กับ บมจ.อสมท
และยังเป็นรายการที่ อสมท ผลิตเอง 1 ใน 3 ที่ทำรายได้สูงสุด
และจากการรับผิดชอบผลิตรายการเผยแพร่ทั้งโทรทัศน์ วิทยุ อินเตอร์เน็ต
สามารถสร้างรายได้ให้กับ บมจ. อสมท ปีละกว่า 240 ล้านบาท
รายได้ส่วนใหญ่นอกจากจะมาจากการโฆษณาแล้ว การทำกิจกรรมอย่างต่อเนื่องตลอดทั้งปี
ยังสร้างจุดเด่นให้กับรายการจนมีภาพลักษณ์ที่ชัดเจน และยังสร้างรายได้อีกด้วย
เนื่องจากการจัดกิจกรรมในรูปแบบหลากหลายสร้างทางเลือกใหม่ๆ
ให้กับผู้สนับสนุนที่สามารถเลือกใช้ช่องทางทางการตลาดได้มากขึ้น

[]

ส่วนผลิตข่าว รายการ และกิจกรรมพิเศษ ผู้ผลิตรายการข่าวบันเทิง ได้รับนโยบายจาก
กรรมการผู้อำนวยการใหญ่ ให้ดำเนินการศึกษาการจัดตั้งบริษัท ไนน์เอ็นเตอร์เทน จำกัด
เพื่อพัฒนาศักยภาพ ในการดำเนินงาน
และการสร้างรายได้จากการดำเนินงานของทีมไนน์เอ็นเตอร์เทนได้อย่างเต็มศักยภาพ บมจ. อสมท
ควรจัดตั้งหน่วยงานไนน์เอ็นเตอร์เทนขึ้นเป็นบริษัทลูก
เพื่อเพิ่มความคล่องตัวในการดำเนินงานและการตอบสนองต่อความเปลี่ยนแปลงของสภาพแวดล้อมทางธุรกิจและพฤติกรรมผู้บริโภคได้ดียิ่งขึ้น
โดยไม่ติดขัดอยู่กับกฎระเบียบและข้อบังคับของ บมจ. อสมท
รวมทั้งการเพิ่มขีดความสามารถของไนน์เอ็นเตอร์เทน
การร่วมทุนกับพันธมิตรเพื่อขยายการลงทุนไปสู่ธุรกิจใหม่ซึ่ง บมจ. อสมท
ไม่ได้ประกอบการอยู่ในปัจจุบัน เช่น ธุรกิจสื่อสิ่งพิมพ์ เป็นต้น
และการลดความเสี่ยงในการลงทุนของ บมจ. อสมท
ในธุรกิจที่ใช้เงินลงทุนสูงและต้องการบุคลากรที่มีความเชี่ยวชาญ เพื่อเพิ่มโอกาสในการแข่งขัน
นอกจากนี้ การจัดตั้งบริษัท ไนน์เอ็นเตอร์เทน จำกัด ยังจะช่วยลดค่าใช้จ่ายของ บมจ. อสมท
ส่วนหนึ่งซึ่งเป็นต้องจ่ายให้กับผู้ประกอบการภายนอก เช่น ค่าใช้จ่ายในการจัดกิจกรรมหรือ EVENT
ให้กลับมาเป็นส่วนหนึ่งของรายได้ของบริษัท ไนน์เอ็นเตอร์เทน จำกัด ซึ่งจ่ายเงินปันผลให้กับ บมจ.
อสมท อีกด้วย

ร่างแผนธุรกิจคือ บริษัท ไนน์เอ็นเตอร์เทน จำกัด จะดำเนินกิจการภายใต้ บมจ. อสมท
ในลักษณะบริษัทลูก โดย บมจ. อสมท ถือหุ้นร่วมกับบุคคลภายนอก โดยบริษัท ไนน์เอ็นเตอร์เทน
จำกัด จะให้บริการด้านความบันเทิงอย่างเต็มรูปแบบทั้งในส่วน BROADCAST และ
NON-BROADCAST ซึ่งได้มีการจัดทำแผนการพัฒนาธุรกิจอย่างละเอียด
ทั้งนี้ผลการศึกษาอยู่ระหว่างการพิจารณาของฝ่ายบริหารเพื่อดำเนินการพิจารณาต่อไป

ธุรกิจตามสัญญาร่วมดำเนินกิจการ

1. กิจการสถานีโทรทัศน์ไทยทีวีสีช่อง 3 อสมท

บริษัทได้ร่วมดำเนินกิจการส่งโทรทัศน์สีกับ บริษัท บางกอกเอ็นเตอร์เทนเม้นต์ จำกัด
โดยส่งสัญญาณออกอากาศ (Broadcasting) ให้บริการประชาชนควบคู่ไปกับสถานีโทรทัศน์
Modernine ทั้งส่วนกลางและส่วนภูมิภาค
ผู้ชมสามารถรับชมรายการได้โดยไม่ต้องมีการชำระค่าบริการ (Free TV)
สำหรับสัญญาร่วมดำเนินกิจการที่ บมจ. อสมท ทำกับ บริษัท บางกอกเอ็นเตอร์เทนเม้นต์ จำกัด
นั้นมีจำนวนทั้งสิ้น 4 ฉบับ โดยเป็นสัญญาประเภทสร้าง โอนกรรมสิทธิ์ และดำเนินงาน
(Build-Transfer-Operate หรือ BTO) กล่าวคือ บริษัท บางกอกเอ็นเตอร์เทนเม้นต์ จำกัด
ต้องรับผิดชอบในการจัดสร้างสถานีทวนสัญญาณโทรทัศน์สีทั้งในส่วนกลาง
(กรุงเทพมหานครและปริมณฑล) และส่วนภูมิภาค รวมทั้งสิ้นจำนวน 31 สถานี
(ไม่รวมสถานีในส่วนกลางที่บริษัทได้รับโอนมาพร้อมกับการรับโอนกิจการของบริษัท ไทยโทรทัศน์
จำกัด) โดย บริษัท บางกอกเอ็นเตอร์เทนเม้นต์ จำกัด
จะได้รับสิทธิให้เป็นผู้ดำเนินการบริหารสถานีโทรทัศน์ไทยทีวีสีช่อง 3 อสมท
ทั้งนี้ตามสัญญาร่วมดำเนินกิจการส่งโทรทัศน์สี กำหนดให้สิทธิในการบริหารสถานีโทรทัศน์แก่ บริษัท
บางกอก เอ็นเตอร์เทนเม้นต์ จำกัด เป็นระยะเวลา 30 ปี โดยครบกำหนดสัญญา ในวันที่ 25
มีนาคม 2553 และต้องจ่ายค่าตอบแทนให้แก่ บมจ. อสมท ตลอดอายุสัญญารวมกันเป็นเงินประมาณ
3,356 ล้านบาท และเมื่อข้อเท็จจริงเป็นที่ยุติตามเงื่อนไขบังคับก่อนตามสัญญาข้อ 7 รวม 3
ประการแล้ว สัญญาร่วมดำเนินกิจการส่งโทรทัศน์สีดังกล่าว จึงมีระยะเวลาบังคับใช้ออกไปอีก 10 ปี
นับแต่วันที่ 26 มีนาคม 2553 โดยครบกำหนดสัญญาในวันที่ 25 มีนาคม 2563 และบริษัท
บางกอกเอ็นเตอร์เทนเม้นต์ จำกัด ต้องจ่ายค่าตอบแทนให้แก่ บมจ. อสมท ในช่วงต่อสัญญานี้
ตามที่กำหนดในสัญญาโดยแบ่งจ่ายเป็นรายปี

2. กิจการโทรทัศน์ระบบบอกรับเป็นสมาชิก

บริษัทจัดเป็นหน่วยงานแรกที่เริ่มให้บริการโทรทัศน์ระบบบอกรับเป็นสมาชิกโดยเริ่มต้นให้บริการในปี
2532 ส่งสัญญาณภาพและเสียง (Video & Audio) ด้วยระบบ MMDS (Multi - channel
Multipoint Distribution System) ไปยังผู้ชมที่เป็นสมาชิกเท่านั้น
และจะต้องเสียค่าบริการในการรับชมรายการ และติดตั้งอุปกรณ์การรับเพิ่มเติม
ต่อมาภายหลังเทคโนโลยีในการให้บริการได้พัฒนามากขึ้น
จึงมีผู้ประกอบการเอกชนหลายรายเข้ามาร่วมดำเนินกิจการ ดังนี้

(1) บริษัท ยูไนเต็ด บรอดคาสติ้ง คอร์ปอเรชั่น จำกัด (มหาชน) (United Broadcasting
Corporation Public Company Limited หรือ “ยูบีซี”) หรือ บริษัท ทรู วิชั่นส์ จำกัด
(มหาชน) (True Visions Public Company Limited)

ยูบีซี เกิดจากการรวมกิจการโทรทัศน์ระบบบอกรับเป็นสมาชิกที่เป็นคู่แข่งรายสำคัญ 2 ราย เมื่อปี
2541 คือ บริษัท อินเตอร์เนชั่นแนล บรอดคาสติ้ง คอร์ปอร์เรชั่น จำกัด (มหาชน) หรือ “ไอบีซี”
ซึ่งเป็นกิจการโทรทัศน์ระบบบอกรับเป็นสมาชิกระบบดาวเทียมรายแรกของ อสมท และ บริษัท ยูทีวี
เคเบิ้ล เน็ตเวอร์ค จำกัด (มหาชน) หรือ “ยูทีวี”
ซึ่งเป็นกิจการโทรทัศน์ระบบบอกรับเป็นสมาชิกระบบเคเบิ้ล โดยไอบีซี เข้าถือหุ้นใน ยูทีวี
ในสัดส่วนร้อยละ 98.62 ในขณะที่ผู้ถือหุ้นรายใหญ่ของ ยูทีวี คือ กลุ่มบริษัทเทเลคอมโฮลดิ้ง จำกัด
เข้า ถือหุ้นในไอบีซี ในสัดส่วนร้อยละ 49.50 จากนั้นจึงได้มีการเปลี่ยนชื่อเป็น บริษัท ยูไนเต็ด
บรอดคาสติ้ง คอร์ปอเรชั่น จำกัด (มหาชน) หรือ “ยูบีซี” และปัจจุบันเปลี่ยนชื่อเป็น บริษัท ทรู
วิชั่นส์ จำกัด (มหาชน)
โดยให้บริการถ่ายทอดโทรทัศน์สู่สมาชิกด้วยการใช้ดาวเทียมในระบบดิจิทัลตามสัญญาร่วมดำเนินกิจการที่ทำกับ
บมจ. อสมท ซึ่งสัญญาดังกล่าวมีกำหนดระยะเวลา 25 ปี นับแต่วันที่ 1 ตุลาคม 2532
และจะครบกำหนดสัญญาในวันที่ 30 กันยายน 2557 โดย ยูบีซี
ตกลงจ่ายค่าตอบแทนในการเข้าร่วมดำเนินกิจการให้แก่ บมจ. อสมท เป็นเงินร้อยละ 6.5
ของรายได้ทั้งหมดแต่ละปี ก่อนหักค่าใช้จ่ายใด ๆ แต่ทั้งนี้ต้องไม่น้อยกว่าค่าตอบแทนขั้นต่ำในแต่ละปี
ซึ่งรวมกันตลอดอายุสัญญาไม่น้อยกว่า 420,440,000 บาท

(2) บริษัท ยูบีซี เคเบิ้ล เน็ตเวอร์ค จำกัด (มหาชน) (UBC Cable Network Public
Company Limited หรือ “ยูบีซี เคเบิ้ล”) หรือ บริษัท ทรู วิชั่นส์ เคเบิ้ล จำกัด (มหาชน)
(True Visions Cable Network Public Company Limited)

ยูบีซีเคเบิ้ล เดิมมีชื่อว่า บริษัท ไทยเคเบิ้ลวิชั่น จำกัด (มหาชน) ซึ่งต่อมาได้เปลี่ยนชื่อเป็นบริษัท
ยูนิเวอร์แซล เคเบิ้ล ทีวี เน็ตเวอร์ค จำกัด (มหาชน) และได้เปลี่ยนชื่อเป็น บริษัท ยูทีวี เคเบิ้ล
เน็ตเวอร์ค จำกัด (มหาชน) ก่อนที่จะมีการเปลี่ยนชื่อเป็นบริษัท ยูบีซี เคเบิ้ล เน็ตเวอร์ค จำกัด
(มหาชน) หรือ “ยูบีซีเคเบิ้ล” และในปัจจุบันเปลี่ยนชื่อเป็นบริษัท ทรู วิชั่นส์ เคเบิ้ล จำกัด
(มหาชน) ซึ่ง ยูบีซีเคเบิ้ล เป็นอีกบริษัทหนึ่ง ที่ให้บริการโทรทัศน์ระบบบอกรับเป็นสมาชิก
โดยให้บริการถ่ายทอดโทรทัศน์สู่สมาชิกทางสายเคเบิ้ล ตามสัญญาร่วมดำเนินกิจการที่ทำกับ บมจ.
อสมท ซึ่งสัญญาดังกล่าวมีกำหนดระยะเวลา 25 ปี นับแต่วันที่ 1 มกราคม 2538

และจะครบกำหนดสัญญาในวันที่ 31 ธันวาคม 2562 โดย ยูบีซีเคเบิ้ล
ตกลงจ่ายค่าตอบแทนในการเข้าร่วมดำเนินกิจการให้แก่ บมจ. อสมท เป็นเงินร้อยละ 6.5
ของรายได้ทั้งหมดแต่ละปี ก่อนหักค่าใช้จ่ายใด ๆ แต่ทั้งนี้
ต้องไม่น้อยกว่าค่าตอบแทนขั้นต่ำในแต่ละปีซึ่งรวมกันตลอดอายุสัญญาไม่น้อยกว่า 575,000,000 บาท

อนึ่ง บมจ. อสมท ได้เห็นชอบให้ บริษัท ทรู วิชั่นส์ จำกัด (มหาชน) และบริษัท ทรู วิชั่นส์ เคเบิ้ล
จำกัด (มหาชน)
สามารถหารายได้จากการโฆษณาในธุรกิจการให้บริการโทรทัศน์ระบบบอกรับเป็นสมาชิกตามสัญญาร่วมดำเนินกิจการให้บริการโทรทัศน์ระบบบอกรับเป็นสมาชิก
โดยเมื่อวันที่ 8 ตุลาคม 2552 บริษัทฯ
ได้ลงนามในสัญญาร่วมดำเนินกิจการให้บริการโทรทัศน์ระบบบอกรับเป็นสมาชิก
ฉบับแก้ไขเพิ่มเติมกับบริษัททั้ง 2 เป็นที่เรียบร้อยแล้ว

ธุรกิจของบริษัทย่อย

1. กิจการบริษัท พาโนราม่า เวิลด์ไวด์ จำกัด

บริษัทผลิตสารคดีและรายการโทรทัศน์ ผลิตวีดิทัศน์และสื่อประชาสัมพันธ์
มีธุรกิจหลักในการผลิตสารคดีและสารคดีชุด เผยแพร่หรือขายให้กับสถานีโทรทัศน์ เคเบิลทีวี
สถานีโทรทัศน์ผ่านดาวเทียมทั้งในและต่างประเทศ ผลิตรายการโทรทัศน์
ออกอากาศประจำทางสถานีโทรทัศน์ เคเบิลทีวี สถานีโทรทัศน์ผ่านดาวเทียมในประเทศ ผลิต
Corporate VDO, VDO Presentation, Corporate Spot หรือ Commercial Spot
ให้กับหน่วยงานรัฐบาล บริษัทเอกชน องค์กร รัฐวิสาหกิจ ผลิตสื่อสารคดีความรู้ในรูปแบบ DVD
เพื่อขายในตลาดทั้งในและต่างประเทศ ขายภาพถ่าย Stock Footage
ให้กับผู้ผลิตสารคดีทั้งในและต่างประเทศ ผลิตสารคดีสั้น สำหรับธุรกิจ New Media ทุกประเภท

1.1 ด้านการตลาด

1) รายการสารคดีโทรทัศน์ที่ออกอากาศประจำ

- องค์กร และบริษัทขนาดใหญ่ ที่ต้องการสร้างภาพพจน์

- หน่วยงานราชการที่ต้องการเผยแพร่ รณรงค์ หรือประชาสัมพันธ์

2) สารคดี Presentation และ Spot

หน่วยงานราชการ องค์กร หรือบริษัท ที่ต้องการเผยแพร่แนะนำหน่วยงาน ผลงานหรือกิจกรรม
การประชาสัมพันธ์หรือรณรงค์สินค้าหรือกิจกรรม

3) สารคดีและสารคดีชุด

  - สถานีโทรทัศน์ เคเบิ้ลทีวี โทรทัศน์ผ่านดาวเทียม ภายในประเทศ

  - สถานีโทรทัศน์ เคเบิ้ลทีวี โทรทัศน์ผ่านดาวเทียม TV On Demand ในต่างประเทศ

  - Inflight Video สายการบินทั้งในและต่างประเทศ

  - International Distributors ในต่างประเทศ

  4) สื่อสารคดีความรู้ในรูปแบบ VCD/DVD

  - ห้องสมุดโรงเรียนและสถาบันการศึกษาทั่วประเทศ

- ห้องสมุดหน่วยงานราชการ องค์กร รัฐวิสาหกิจ ที่ต้องการเสริมสร้างการเรียนรู้ให้กับข้าราชการ

  - พ่อแม่ผู้ปกครองที่ต้องการเพิ่มศักยภาพการเรียนรู้ให้กับบุตรหลานหรือพนักงาน

  - ประชาชนทั่วไปที่สนใจในการเรียนรู้เฉพาะด้าน

5) ภาพ Stock Footage

  - ผู้ผลิตรายการโทรทัศน์ ผู้ผลิตภาพยนตร์ภายในประเทศ

  - ผู้ผลิตรายการสารคดีในต่างประเทศ

  - โทรศัพท์มือถือที่ต้องการ Video Clip เพื่อบริการลูกค้า

  - Web-site ที่ต้องการผลิต Video Streaming

1.2 ภาวการณ์แข่งขัน

  1) สถานการณ์ตลาดในปัจจุบันของรายการสารคดีโทรทัศน์

  (1) Background

ในปัจจุบันตลาดของรายการสารคดีโทรทัศน์เปิดกว้างและขยายตัวมากขึ้น สืบเนื่องจากปัจจัยดังนี้

1.
นโยบายของสถานีโทรทัศน์มีเป้าหมายเป็นสื่อด้านความรู้มากขึ้นนับตั้งแต่มีการปรับตัวขนานใหญ่ของสถานีโทรทัศน์
9 มาเป็น Modernine TV ภายใต้ Slogan “สังคมอุดมปัญญา”
ได้เปิดโอกาสให้ผู้ผลิตงานสารคดีมีเวทีในการเผยแพร่งานมากขึ้น ในช่วงเวลาที่ดีขึ้น (Prime
time) นอกจากนั้น การปรับองค์กรของ TPBS และ NBT (11)
ทำให้สารคดีมีโอกาสแพร่ภาพในปริมาณที่มากขึ้น แม้ว่าจะยังติดขัดในเรื่องงบประมาณว่าจ้างก็ตาม

2. มีการขยายตัวของช่องสถานีเพิ่มมากขึ้นทั้งในปัจจุบันและอนาคต ทั้ง Free TV Cable และ
Satellite ซึ่งต้องการ Contents เป็นจำนวนมาก

3. ตลาดสารคดีในต่างประเทศ ยังมีความต้องการ Contents จากผู้ผลิตนานาชาติ (Local
Producer) และมีโอกาสที่จะร่วมมือผลิตกับผู้ผลิตในภูมิภาค

  (2) Products & Competitive

  Products ของพาโนราม่า ในการผลิตรายการโทรทัศน์แบ่งออกเป็น 2 ประเภท คือ

  1. Edutainment (รายการสาระกึ่งบันเทิง)

ตลาดสปอนเซอร์สำหรับรายการประเภทนี้มีค่อนข้างกว้างเนื่องจากเข้าถึงฐานผู้ชมส่วนใหญ่มากกว่า
จึงมีบริษัทผู้ผลิตรายการประเภทนี้มากขึ้นเรื่อยๆ เช่น รายการท่องเที่ยว รายการเด็ก

รายการความรู้ทั่วไป และเกมส์ความรู้ สำหรับผู้ผลิตคู่แข่งในงานประเภทนี้คือ ทีวีบรูพา
ผลิตรายการสาระความรู้ทั่วไป / และบริษัทผู้ผลิตรายย่อยอีกจำนวนมาก

  2. Documentary (รายการสารคดี)

สารคดีจะมีหลากหลายรูปแบบ ทั้งสารคดีความรู้ทั่วไป สารคดีเชิงข่าว และ Docu-Drama
สารคดีในกลุ่มนี้บริษัทพาโนราม่าฯ ได้ชื่อว่าเป็นผู้นำในการผลิตสารคดีคุณภาพสูง
มีฝีมือในการถ่ายทำยอดเยี่ยม มีการค้นคว้าข้อมูลที่ได้รับการยอมรับและเชื่อถือ
กลุ่มเป้าหมายของผู้ชมสารคดีจะอยู่เฉพาะกลุ่ม (niche market)
ตลาดสปอนเซอร์ของสารคดีจึงไม่กว้างมากนัก สำหรับบริษัทคู่แข่งผลิตสารคดีนั้นกล่าวได้ว่า
มีทั้งผู้ผลิตในประเทศ และ ต่างประเทศ
เนื่องจากมีผลิตบางรายที่ซื้อสารคดีต่างประเทศมาแปลและออกอากาศทั้งใน Free TV และ Cable
TV เช่น บริษัท Next step / ช่อง TPBS ที่ซื้อสารคดีต่างประเทศมาออกอากาศ
ส่วนบริษัทคู่แข่งในประเทศที่มีบริษัทขนาดเดียวกัน ได้แก่ ทีวีบรูพา ผลิตงานประเภทสารคดีเชิงสังคม
และทั่วไป / เนชั่น ผลิตประเภทสารคดีเชิงข่าว

ถึงแม้ช่องสถานีจะเปิดรองรับงานสารคดีกว้างมากขึ้น แต่ด้วยอุปนิสัยของผู้ชมคนไทยส่วนใหญ่(Mass)
ที่ติดรายการบันเทิงมากกว่ารายการสาระความรู้
ทำให้ผู้ผลิตรายการสารคดีโทรทัศน์แข่งขันกันทำรายการในลักษณะของสาระบันเทิง หรือ
edutainment หรือ documentary ซึ่งเห็นได้ชัดในรายการประเภท
ท่องเที่ยวทั้งในและต่างประเทศ รายการเกมส์ตอบปัญหา

แม้ว่ารายการสารคดีที่เข้มข้นด้วยข้อมูลความรู้จะมีกลุ่มเป้าหมายแคบกว่า
แต่ปัจจุบันก็ได้มีการพัฒนารูปแบบการนำเสนอที่น่าสนใจ น่าติดตาม
ประกอบกับสังคมไทยเริ่มให้ความใส่ใจในเรื่องความรู้มากชึ้น
จึงเริ่มเป็นที่จับตามองจากผู้ชมมากขึ้นเรื่อยๆ
ขณะเดียวกันบริษัทผู้ผลิตงานประเภทนี้ยังมีจำนวนน้อยการแข่งขันต่ำ
จึงเป็นโอกาศอย่างยิ่งของพาโนราม่าในการครองตลาดสารคดีโทรทัศน์ทั้ง Free TV และ Cable
TV

  (3) Marketing Analysis

  1. Segmentation

- องค์ขนาดใหญ่ทั้งภาครัฐ และเอกชน ที่ใช้งบประมาณประชาสัมพันธ์
ในด้านการสร้างภาพลักษณ์องค์กร (Corporate Image)

- Loose spot รายการสารคดีโทรทัศน์ของพาโนราม่า
ส่วนใหญ่จะอยู่ในส่วนของตลาดองค์กรขนาดใหญ่ที่สนับสนุนทั้งในรูปแบบของ
การว่าจ้างผลิตเพื่อให้ได้งานที่ตรงกับภาพลักษณ์องค์กร หรือ เป็นสปอนเซอร์หลักของรายการส่วน
Loose spot นั้น
สารคดีของพาโนราม่ายังมีส่วนแบ่งตลอดน้อยเนื่องจากแข่งขันค่อนข้างลำบากกับบริษัทแม่ที่มีสถานีโทรทัศน์อยู่ในมือทำให้ได้เปรียบกว่าทางด้านราคาและการจัดการ
Package

  2. Targeting

ตลาดเป้าหมายของสารคดีโทรทัศน์ของพาโนราม่า
คือตลาดกลุ่มองค์กรขนาดใหญ่ทั้งภาครัฐและเอกชน ซึ่งให้การสนับสนุน ทั้งแบบว่าจ้างผลิต หรือ
สปอนเซอร์หลักร่วมกับองค์กรอื่นในรายการสารคดี

  3. Positioning

เนื่องจากในปัจจุบัน ลูกค้าทั้งภาครัฐและเอกชน
มีนโยบายที่จะเสริมลักษณ์องค์กรให้ชัดเจนขึ้นในงบประมาณประหยัด
โดยแฝงอยู่ในงานสารคดีด้วยการ Tie in สินค้าหรือผลงานขององค์กรโดยตรงนอกจากนั้น
ลูกค้ายังมีการใช้จ่ายงบประมาณรวมเป็นแพคเกจ กล่าวคือ จะมีทั้งการซื้อเวลาโฆษณา
จ้างผลิตสปอตโฆษณา ให้ทำประชาสัมพันธ์ ประเมินผล และโปรโมชั่นอื่นๆ

บริษัทจึงได้กำหนดตำแหน่งตัวเองนอกเหนือจากการเป็นผู้ผลิต Contents
คุณภาพสูงในราคาที่เหมาะสมแล้ว บริษัทยังสามารถให้บริการตอบสนองงานของลูกค้าได้หลากหลาย
ทั้งงานประชาสัมพันธ์และโปรโมชั่นอื่นๆ

  2) สถานการณ์ตลาดในปัจจุบันของงานวิดิทัศน์และสื่อประชาสัมพันธ์

  (1) Background

ภาวะเศรษฐกิจที่ค่อนข้างตกต่ำในปัจจุบัน
ทำให้ตลาดของวีดีทัศน์ประเภทงานประชาสัมพันธ์มีแนวโน้นที่จะลดลง
คงเหลือแต่เพียงหน่วยราชการและองค์กรเอกชนรายใหญ่
ที่สามารถใช้งบประมาณมากๆในการประชาสัมพันธ์หรือส่งเสริมภาพลักษณ์ของตน

ในปัจจุบัน ตลาดด้านหน่วยงานราชการ แม้จะไม่เฟื่องฟูเท่าแต่ก่อน แต่ด้วยนโยบายของรัฐบาล
ที่ยังคงต้องการให้รัฐกับประชาชนสื่อสารกันได้มากขึ้น จึงยังคงถือเป็นตลาดใหญ่
ที่น่าจับตามองและส่วนใหญ่จะมีการจ้างงานกันในลักษณะครบวงจร ทั้งโครงการ จึงมีมูลค่าสูง

ด้วยเหตุผลทางด้านราคาของผลิตภัณฑ์ ทำให้ในช่วงที่ผ่านมา
เกิดบริษัทผลิตสื่อวิดีโอในลักษณะนี้ขึ้นมากมาย เพราะลงทุนน้อย แต่มีอัตราผลตอบแทนสูง
ในปัจจุบันมีบริษัทที่รับทำงานในด้านสื่อดังกล่าว มากกว่า 100 บริษัท ทั่วประเทศ
ซึ่งมีผลให้เกิดการแข่งขันในตลาดค่อนข้างสูง โดยบริษัทหน้าใหม่ต่างๆ
ส่วนใหญ่จะใช้ราคาต่ำเป็นแรงจูงใจแก่ลูกค้าเป็นหลัก แต่ปัจจัยในการจ้างงานขององค์กรใหญ่
มักพิจารณาจากเหตุผลอื่นๆ ด้วย เช่น ความคิดสร้างสรรค์ ประสบการณ์ ผลงานในอดีต ชื่อเสียง
รวมทั้งภาพลักษณ์ของบริษัทผู้ผลิต มากกว่าการตัดสินใจเรื่องราคาเพียงอย่างเดียว

  (2) Competitive

พาโนราม่าฯ ถือเป็นบริษัทที่คร่ำหวอดอยู่ในวงการสารคดีมาอย่างยาวนาน
รวมทั้งมีผลงานปรากฏสู่สาธารณะค่อนข้างมาก ทำให้ชื่อและภาพลักษณ์ของพาโนราม่าฯ
เป็นที่รู้จักดีในระดับหนึ่ง ซึ่งเป็นข้อเปรียบ และมีผลต่อการตัดสินใจของลูกค้าได้มากพอควร
นอกจากนี้ความคิดสร้างสรรค์ บุคลากรคุณภาพที่ถูกฝึกฝนมาอย่างดี ฝีมือในการถ่ายทำและลำดับภาพ
ล้วนมีส่วนต่อการพิจารณา จึงถือว่าได้เปรียบกว่าบริษัทผลิตใหม่ๆ มาก บริษัทคู่แข่งที่น่าจับตามอง
จึงมักเป็นบริษัทใหญ่ๆ ที่มีชื่อเสียงมายาวนานเช่นกัน อาทิ เจเอสแอล
ที่มุ่งขยายตลาดด้านนี้อย่างเต็มที่ กันตนา ผู้รับจ้างผลิตรายใหญ่ที่พรั่งพร้อมด้วยเครื่องมือทันสมัย ดิ
อายส์ ที่เจาะตลาดหน่วยงานราชการเป็นหลัก เหล่านี้ที่ล้วนลงสนามเดียวกัน
ในการประมูลงานราชการแทบทุกแห่ง

การแข่งขันทางการตลาด จึงไม่สามารถเน้นในเรื่องความคิดสร้างสรรค์หรือฝีมือแต่เพียงอย่างเดียว
ราคาถือเป็นส่วนสำคัญ พาโนราม่าฯ จึงปรับปรุงวิธีการลดต้นทุนในการผลิต
โดยที่คุณภาพของงานยังคงเดิม เพื่อปรับราคาในการนำเสนอให้อยู่ในระดับใกล้เคียงกับคู่แข่ง
รวมทั้งมีการนำเสนอระบบการถ่ายทำใหม่ ที่เรียกว่า Hi Definition หรือ HD
ที่มีคุณภาพสูงและคมชัดมากกว่า ระบบ DV เดิมที่ใช้กันทั่วไป
โดยมีราคาที่สูงขึ้นไม่มามากจากการถ่ายทำในระบบเดิม
ซึ่งน่าจะเป็นการจูงใจลูกค้าได้ดีในระดับหนึ่ง และเน้นการเจาะตลาดโดยตรง
สู่หน่วยงานราชการและเอกชน ด้วยการใช้ทีมการตลาดเข้าพบเป้าหมาย (Knock door)
ไปยังผู้มีอำนาจตัดสินใจ ซึ่งน่าจะเป็นกลยุทธ์ในการต่อสู้ แย่งชิงส่วนแบ่งทางการตลาดได้จำนวนมาก

  (3) Marketing Analysis

1. Segmentation

- องค์กรขนาดใหญ่ ทั้งของเอกชนและราชการ
ที่มีงบประมาณในเรื่องสื่อประชาสัมพันธ์สูงมากทั้งด้านการสร้างภาพลักษณ์ และส่งเสริมการขายสินค้า
นิยมจ้างบริษัทโฆษณา ในการออกแบบและผลิตสื่อ รวมทั้งควบคุมทิศทางทั้งหมด
ในส่วนของงานโฆษณามักใช้ฟิล์มภาพยนตร์เป็นหลัก

- องค์กรขนาดใหญ่จนถึงขนาดเล็ก ทั้งเอกชนและราชการ ที่มีงบประมาณไม่มากนักในการทำสื่อหรือ
อาจต้องการลดค่าใช้จ่ายในการผลิตสื่อ ส่วนใหญ่ไม่มีการจ้างบริษัทโฆษณา (Agency)
และจะติดต่อโดยตรงกับผู้ผลิต (Production House)
รวมทั้งยินดีที่จะลดข้อกำหนดของสื่อให้สามารถผลิตได้โดยใช้ระบบวีดีโอแทนการใช้ฟิล์ม

  2. Targeting

พาโนราม่าฯ เน้นการเจาะตลาดทั้งสองแบบ
แต่พุ่งเป้าไปที่องค์กรที่มีงบประมาณไม่มากที่ต้องการผลิตสื่อแบบวีดีโอเป็นหลัก โดยตอบสนองลูกค้า
ด้วยการนำเสนอสื่อให้ครบวงจร เพราะเล็งเห็นความต้องการของลูกค้าที่ต้องการ
ว่าจ้างบริษัทเดียวที่ผลิตสื่อได้ทุกอย่าง ลดความยุ่งยากซับซ้อน แต่สำหรับลูกค้าที่มีงบประมาณสูง
บริษัทก็พยายามทำการตลาดในระดับ HI-END ควบคู่ไปด้วย ด้วยการเสนอการผลิตสื่อคุณภาพสูง
ถ่ายทำในระบบฟิล์มภาพยนตร์ และจูงใจลูกค้าด้วยการกำหนดราคาที่ต่ำกว่า
ซึ่งในปัจจุบันจากสถิติของบริษัท ลูกค้าในช่วง 2 ปีที่ผ่านมา เป็นองค์กรขนาดใหญ่
ที่เริ่มเล็งเห็นถึงงานคุณภาพ ที่ไม่ต้องใช้งบประมาณสูงเกินไป หันมาใช้บริการจากพาโนราม่าฯ
มากขึ้น เช่น ปตท. ธนาคารไทยพาณิชย์ ธนาคารกสิกรไทย สสส. ฯลฯ

  3. Positioning

พฤติกรรมของลูกค้าเปลี่ยนแปลงไปจากเดิม เนื่องจากวิกฤติเศรษฐกิจ
งบประมาณในด้านการประชาสัมพันธ์ มักถูกตัดทอนให้น้อยลง แต่ขณะเดียวกัน
ความต้องการหรือความคาดหวังของลูกค้ายังคงสูง ดังนั้น เพื่อให้สอดคล้องกับกลยุทธ์ของกิจการ
และเป็นไปในทิศทางมุ่งตอบสนองความต้องการของลูกค้า บริษัทจึงกำหนดตำแหน่งตัวเองเป็น
“บริษัทที่ผลิตผลงานดีเยี่ยม ตรงตามความต้องการ ครบวงจร และคุณภาพในราคาที่เหมาะสม”

1.3 Opportunity and Issue Analysis

ถึงแม้เศรษฐกิจจะอยู่ในภาวะชะลอตัว แต่ก็มีองค์กรธุรกิจเอกชนขนาดใหญ่หลายแห่ง
และหน่วยงานภาครัฐยังคงมีการใช้เงินเพื่อการสื่อสารและประชาสัมพันธ์กิจกรรมและภาพลักษณ์ขององค์การอย่างต่อเนื่อง
ทำให้บริษัทมีโอกาสที่จะเข้าไปรับผลิตงานเพิ่มขึ้นได้อีกมาก

  SWOT Analysis

  1) Strengths

  (1) ภาพลักษณ์องค์กรที่ดี น่าเชื่อถือ

  (2) มี Brand Ideas ในสายตาผู้บริโภค “บริษัทผลิตสารคดีชั้นเยี่ยม”

  (3) มีจุดยืนด้านการผลิตงานสารคดี มาอย่างต่อเนื่องและยาวนาน

  (4) ทีมงานที่มีประสบการณ์ในการผลิตสูง

  (5) ระบบการทำงานเป็นมืออาชีพ

  (6) มีผู้ถือหุ้นใหญ่เป็น บมจ. อสมท

  2) Weakness

(1) ขาดการประสานงานอย่างใกล้ชิดระหว่างการตลาดของบริษัทฯ และการตลาดของ บมจ.
อสมท

(2) การประชาสัมพันธ์ผลงานขององค์กรยังทำได้น้อย

(3) ขาดการสื่อสารโดยตรงกับ Agency

(4) ขาดการลงทุนเรื่องอุปกรณ์ถ่ายทำที่มีคุณภาพ

  3) Opportunities

(1) หน่วยงานรัฐต้องการใช้งบประมาณด้านสื่อประชาสัมพันธ์อย่างต่อเนื่อง

(2) องค์กรเอกชนขนาดใหญ่หันมารณรงค์ ภาพลักษณ์ขององค์กรเพิ่มมากขึ้น

(3) สภาพเศรษฐกิจทำให้หน่วยงานต่างๆ หันมาสนใจจ้างตรงกับผู้ผลิตมากขึ้น

(4) มีสถานีโทรทัศน์เกิดขึ้นใหม่หลายหลายรูปแบบทำให้ความต้องการ contents
ที่มีสาระและความหลากหลายเพิ่มมากขึ้น

(5) เทคโนโลยียุคดิจิทัล
ทำให้เปิดช่องทางใหม่ในการผลิตสื่อการเรียนที่ทันสมัยและหลากหลายมากขึ้น

  4) Threats

(1) ในตลาดมีการแข่งขันด้านราคาสูง

(2) การเป็นบริษัทลูกของ บมจ. อสมท ทำให้การขยายรายการ ไปสถานีโทรทัศน์อื่นๆ ทำได้ยาก

(3) นโยบายการสนับสนุนจากบริษัทแม่ไม่ชัดเจน

(4) ยังคงมีความเชื่อว่า บริษัทผลิตผลงานดี แต่มีราคาแพง

(5) ขาดเงินทุนหมุนเวียนในการทำธุรกิจ เนื่องจากไม่สามารถทำวงเงิน OD จากธนาคารได้

กล่าวโดยสรุปสำหรับธุรกิจของ พาโนราม่า ยังคงมีช่องว่างทางตลาดอีกมากมาย
และหลายหลายที่บริษัทฯ สามารถเข้าถึงได้ โดยยังคงให้ความสำคัญกับ คุณภาพ ความคิดสร้างสรรค์
ความแตกต่าง และเทคโนโลยี

1.4 Objectives

Goals เพื่อเพิ่มรายได้ ในปี 2555 และควบคุมสภาวะเสี่ยงให้อยู่ในระดับที่ยอมรับได้

1.5 Marketing Strategy

เพื่อให้แผนการตลาดเป็นไปตามวัตถุประสงค์ที่วางไว้ บริษัทได้กำหนดกลยุทธ์ทางการตลาดดังนี้

  1) Products

- พัฒนารูปแบบการสร้างสื่อโฆษณา (Commercial Spot & Corporate Spot) ด้วยระบบ HDV
เพื่อรองรับตลาดเทคโนโลยีดิจิทัลในอนาคต ซึ่งมีราคาถูกกว่าฟิล์มในคุณภาพที่ใกล้เคียงกัน

- พัฒนารูปแบบรายการโทรทัศน์ให้เข้าถึงทุกกลุ่มเป้าหมายนอกเหนือจากการสารคดี

- ผลิตสื่อการเรียนการสอนที่มีคุณภาพและน่าสนใจเข้าไปในตลาดการศึกษา

- ขยายงานด้านการสื่อสารและประชาสัมพันธ์ให้ครบวงจร (Presentation, Event,
Printing)

  2) Price

- สำหรับงาน Presentation และ Spot
ใช้วิธีการกำหนดราคาการผลิตที่เหมาะสมและสามารถแข่งขันได้

- สำหรับงานโทรทัศน์
ใช้วิธีควบคุมต้นทุนการผลิตให้สอดคล้องกับอัตราค่าโฆษณาแต่ละช่วงเวลาในแต่ละสถานี

  3) Place

-รายการโทรทัศน์เพิ่มช่องทางกระจายหลากรูปแบบ ออกทุกสถานี ทุกระบบ

-รายการ Project เจาะตลาดเชิงรุกกับหน่วยราชการและองค์การเอกชนแบบ Knock Door

-DVD สื่อการเรียนการสอน เจาะตลาดกับกระทรวงศึกษาธิการ และกรมต่างๆ ที่เกี่ยวข้อง

  4) Promotion

- ทำ Brochure โฆษณาประชาสัมพันธ์ธุรกิจแนวใหม่ของบริษัท
แจกตรงกับหน่วยราชการและเอกชนเป้าหมาย

- ทำสปอตโฆษณางานสื่อสารแนวทางใหม่ของบริษัทด้วยสื่อที่มีอยู่ ทั้งในรูป Spot ทางโทรทัศน์ และ
Website

- ประชาสัมพันธ์องค์กรในสื่อต่างๆ เพิ่มมากขึ้นอย่างเนื่อง

- ทำโปรโมชั่นจูงใจให้หน่วยราชการและเอกชนหันมาถ่ายทำ Spot ในระบบ HDV

2. กิจการบริษัท ซี้ดเอ็มคอท จำกัด

บริษัทประกอบกิจการด้านบันเทิงทุกประเภท และให้คำปรึกษา เช่น จัดคอนเสิร์ต ละครเวที
แฟชั่นโชว์ การค้ากล้องถ่ายภาพยนตร์ กล้องบันทึกเทปโทรทัศน์ (วีดิโอ) เครื่องเล่นเทป
และเครื่องถ่ายทอดวัสดุโทรทัศน์(วีดิโอ) เครื่องฉายภาพยนตร์ เครื่องฉายสไลด์
ฟิล์มทุกชนิดทุกขนาด เครื่องตัดต่อฟิล์มภาพยนตร์ มีลักษณะการประกอบธุรกิจ ได้แก่
ผลิตรายการวิทยุในระบบ เอฟ.เอ็ม. SEED 97.5 FM การจัดคอนเสิร์ต ผลิตรายการโทรทัศน์
ธุรกิจผลิตเพลงและผลิตภัณฑ์ดิจิทัลอื่นๆ และทำธุรกิจอื่นๆ ที่เกี่ยวข้อง

ลักษณะของผลิตภัณฑ์หรือบริการ ในปี 2555

1. ผลิตรายการวิทยุ SEED 97.5 FM ออกอากาศทางสถานีวิทยุ อสมท เอฟ.เอ็ม. 97.5
เมกกะเฮิร์ต 24 ชั่วโมง และส่งสัญญาณกระจายเสียงครอบคลุม 53 สถานีวิทยุเครือข่าย อสมท
ในช่วงเวลา 20.00 – 24.00 น. โดยมี CONCEPT ในปี 2555 คือ SEED SEVEN
ผู้มีพลังพิเศษในตัว ซึ่งคลื่น SEED ได้ก้าวสู่ปีที่ 7

2. จัดกิจกรรมเพื่อส่งเสริมการขายและภาพลักษณ์ของคลื่น

1) ฟรีคอนเสิร์ต THE SEED SHOW เดือนละ 1ครั้ง
โดยมีการถ่ายทอดสดผ่านทางเครือข่ายสถานีวิทยุ อสมท จำนวน 53 สถานีทั่วประเทศ
และถ่ายทอดสดภาพและเสียงทาง www.seedmcot.com

  2) งานประกาศรางวัลของคนดนตรี SEED AWARDS ครั้งที่ 7

3. ผลิตรายการโทรทัศน์

1) THE CAMP แค้มป์สุดขั้ว ออกอากาศทางโมเดิร์นไนน์ทีวี ทุกวันเสาร์เวลา 23.30-00.30 น.
ตั้งแต่มกราคม – กรกฎาคม 2555

2) THE JINX ก๊วนป่วนซ่า ออกอากาศทางโมเดิร์นไนน์ทีวี ทุกวันเสาร์เวลา 23.30-00.30 น.
ตั้งแต่สิงหาคม –ธันวาคม 2555

3) ละครซิทคอม “สุดยอด” ออกอากาศทางโมเดิร์นไนน์ทีวี ทุกวันอาทิตย์เวลา 14.00-15.00 น.
ตั้งแต่มกราคม – กันยายน 2555

4. ผลิตและพัฒนาผลิตภัณฑ์ DIGITAL PRODUCTS

  1) Browser Base

  - Website SeedMCOT.com

  - Facebook (Facebook.com/iamseed)

  - Twitter (twitter.com/iamseed975)

  - Mobile Service

  - SEEDid 4111007

  - SMS 4111975

  - IVR *3360975

  2) Mobile Application

  - iOS App (SeedMCOT Application)

  - Android App **planned

3) Game (PC, Mobile)

  - ID Star (Facebook Game)

การตลาดและภาวะการแข่งขันของคลื่นวิทยุ

ปัจจุบันการตลาดวิทยุมีการแข่งขันสูง
จะมีเพียงคลื่นที่มีเรตติ้งอันดับหนึ่งของกลุ่มเป้าหมายของสินค้าเท่านั้นที่ลูกค้าจะใช้ในการโปรโมทแคมเปญหรือสินค้าในการใช้งบแต่ละครั้ง
นอกจากนี้เรื่องผลประโยชน์จะเป็นอีกเรื่องที่ลูกค้าจะใช้ในการตัดสินใจสั่งซื้อโฆษณา
ซึ่งจะมีทั้งผลประโยชน์ของตัวผู้สั่งซื้อเอง และผลประโยชน์ขององค์กร

สภาพการแข่งขันในอนาคต

การแข่งขันในอนาคตจะสูงกว่าที่เป็นอยู่ในปัจจุบัน
ส่วนหนึ่งมาจากการที่เจ้าของสินค้าหนึ่งๆจะไม่ได้สนใจในการซื้อสื่อวิทยุหรือสื่อใดสื่อหนึ่งเพียงอย่างเดียว
เนื่องจากในขณะนี้ผู้บริโภคที่เป็นกลุ่มวัยรุ่นไปจนถึงคนทำงานรุ่นใหม่
มีการเปลี่ยนแปลงพฤติกรรมในการบริโภคสื่อไปมาก
ผู้บริโภคหนึ่งคนจะรับสื่อต่างๆมากกว่าหนึ่งสื่อเป็นประจำ
ความเปลี่ยนแปลงนี้จะทำให้ผู้สนับสนุนต้องการที่จะทำการโฆษณาประชาสัมพันธ์สินค้าและแคมเปญต่างๆ
ของสินค้าผ่านสื่อต่างๆ พร้อมๆ กันเพื่อให้ถึงกลุ่มเป้าหมายให้มากที่สุด
รวมทั้งจะต้องมีกลยุทธ์ในการโฆษณาประชาสัมพันธ์แบบที่ตรงกับกลุ่มเป้าหมายและสามารถตรวจสอบผลตอบรับในการใช้งบในแต่ละครั้งได้ด้วย

คลื่นวิทยุหนึ่งคลื่นจะต้องทำการตลาดที่แข่งขันทั้งกับคู่แข่งที่เป็นคลื่นวิทยุด้วยกันและยังจะต้องแข่งขันกับสื่ออื่นๆ
สำหรับงบประมาณในการโปรโมทสินค้าและแคมเปญโฆษณาในแต่ละครั้ง

การจัดหาผลิตภัณฑ์และบริการ

1. การผลิตรายการวิทยุ : บริษัทฯ ดำเนินการผลิตเอง โดยออกอากาศ 24 ชั่วโมง

2. การจัดกิจกรรมต่างๆ : บริษัทฯ ดำเนินการจัดกิจกรรมเอง
และจ้างผู้จัดหาระบบแสงเสียงและเวที

3. การผลิตรายการโทรทัศน์ : บริษัทฯ ควบคุมและดำเนินการผลิตรายการ
โดยจ้างผู้เชี่ยวชาญในการถ่ายทำและตัดต่อรายการ

4. ผลิตภัณฑ์ดิจิทัล : บริษัทฯ ดูแลเกี่ยวกับรูปแบบและเนื้อหาต่างๆ
โดยร่วมกับผู้เชี่ยวชาญในการสนับสนุนด้านเทคนิคและระบบโปรแกรม